Gizakia bere sehaskatik kanpora - Elhuyar Aldizkaria\nHasiera » Atarikoa » Gizakia bere sehaskatik kanpora\nGizakia bere sehaskatik kanpora\n“Lurra da gizakiaren sehaska, baina ezin dugu sehaska batean bizi betiko”. Tsiolkovski fisikariaren hitzek inoiz baino indar handiagoa hartu dute 2018an, “Ilargiaren urtea“ izan behar zuen honetan. Bospasei misiok dute Ilargia helburu, eta haietako batek lehenengo turistak eraman behar ditu Ilargia inguratzera. Urtea hastearekin batera, ordea, bertan behera geratu da Google Lunar X Prize lehiaketa, zeinak 20 milioi dolar eskaini baitzituen ibilgailu bat Ilargian jartzen zuen lehenengoarentzat. Itxaropen handia zegoen 2018rako, eta ikusi beharko da zertan geratzen den. Baina zenbateraino dute misio horiek helburu zientifikoa? Galdera horixe dakargu zenbaki honetan.\nEz dakigu zehazki zeri egin beharko liokeen aurre gizakiak Ilargian biziko balitz; esaterako, Lurreko birus eta bakterio kaltegarriez libratuko ote litzatekeen, ezta birusez libratzea komeni zaion ere. Izan ere, agerian geratzen ari da birusak onuragarri ditugula bizitzeko. Mikrobiomaz hitz egiten den bezala, biromaren garrantziaz jabetzen ari dira ikertzaileak. Baina onuren adibideak hamaika dira. Are gehiago, esan liteke geureganatu egin ditugula birusak, gure genomaren % 8 birusetatik eratorria izan litekeela baitiote azken ikerketek. Badirudi gaitzak baino askoz ere gehiago zor diegula.\nAzkenik, zientziaren ertzak ukitu nahi izan ditugu. Bi ikertzaile ezaguni galdetu diegu haien ustez zein diren zientziaren mugak, eta argi adierazi dute zientziak ikuspegi irekia eta aurreiritzirik gabea behar duela izan, eta oso kontziente izan behar dugula gure mugez: gure zentzumen eta gaitasun kognitibo mugatuek baldintzatzen gaituzte errealitatea hautemateko bidean. Umiltasun horretatik abia dadila zientzia, gardentasuna eta zintzotasuna lagun dituela. Bi bidelagun horiek aldarrikatu ditu zientziarentzat Javier Armentia gure elkarrizketatuak ere.


Ulacia Grupo-Venta de Baños, gaur arratsaldean Aritzbatalden | El Diario Vasco\nUlacia Grupo saskibaloi taldeak denboraldi berriko etxeko lehen partidua gaur jokatuko du Aritzbatalde kiroldegian arratsaldeko 18:30etik aurrera Palentziako Venta de Baños taldearen aurka. Denboraldia ezin hobe hasi dute, joan den asteburuan 57-66 Tolosan irabazi eta gero.\nIzena aldatuta kantxaratuko da taldea. Ulacia Grupok apostu garbia egin du EBA taldearen alde eta taldeari bere izena jartzeaz gain, bere autobusetan ikusten ditugun koloreak jantziko dituzte jokalariek euren kamiseta eta galtzetan.\nTaldearen gidaritzan ere aldaketa izan da. Inaki Jimenezek taldea mantentzea lortu ostean, Goar Artetxek izango du aurtengoan taldea gidatzeko eta helburu hori lortzeko ardura. Entrenatzaile tolosarra iaz arte jokalari bezala aritu zen EBA Ligak TAKE Tolosa taldean, baina aurtengoan jokatzeari utzi eta aulkira jauzi egin du. Taldeari dagokionean ez da aldaketa handirik izan. Iazko balentria lortutako bizkarrezurrak jokatzen jarraitzen du eta fitxaketa bakarra izan da. Mikel Ibarguren Iraurgitik iritsi da barruko jokoa indartzeko asmoarekin.\nGaur aurrean Venta de Baños Palentziako taldea izango dute aurkari, udan ondo indartutako taldea: «Venta de Baños asko indartu da udara honetan eta daukan hasierako bostekoa oso konpletoa da», dio Goar-ek.\nLa Semana del Comercio, de la mano de Murkil, con el sorteo de un viaje a Roma Bertakoak, la excusa gastronómica que reúne culturas en Zarautz


« Apaxi ipuin-kontalaria\n“Ezkutuko Altxorrak” bisita gidatua Aizarnan »\nGarikoitz Mendizabal eta Gorka Hermosak proiektu berria aurkeztuko digute. Tradizioa eta modernitatea batzen dituzte proposamen honetan. Folklorea, jazza eta musika klasikoaren ekidistantzia neurtu bat mantenduz, Euskal Herriko eta Iberiar penintsulako folklorearen erritmo eta melodiak, jazzaren askatasuna eta musika klasikoaren prozesu konposatzaileak fusionatzen dituzte. Horretarako Gorka Hermosak konposaturiko errepertorioa joko dute. Bi artista handi hauek euren instrumentuen iraultza eragin dute azken urte hauetan, txistu eta akordeoiaren nazioarteko erreferentzia bihurtuz.\nPrevious Article Julen Alonso & Oinkari, Sutan dantza ikuskizuna\nNext Article Grises eta Elira\nAlbiste gehiagoAdiel Zabalak Azpeitiko Sokamuturra ‘Imanol Elias’ 2020 argazki lehiaketa irabazi du[VICENTE DAVILA] Chata eta Ines, turistak[TXOKO BERDEA] Estolda-zuloetan ‘Itsasoa hemen hasten da’ leloa margotu dute hainbat gaztetxok herritarrak ohartarazteko asmoz[BIDEOA]Eskualdeko Merkatariek elkarlanean zozkatu dituzten karroen Zestoako saridunak


CAF-Elhuyar sariak - ZientziaEus\nZientzia-gaien euskarazko dibulgazioa eta, bereziki, idazle berriak sustatzeko asmoz sortu ziren CAF Elhuyar sariak orain 18 urte. Eta ordutik urtero-urtero Elhuyarrek eta CAF enpresak elkarlanean antolatzen dute sariketa hori. Lau kategoria saritu dituzte aurten, eta aste honetan bertan jakin dugu nor diren lan onenen egileak.\nZientzia-kazetaritza arloan, Gorka Zabaletarentzat izan da saria, Zumaiako Baleike herri-aldizkarian argitaratutako "Itsas hondoa eskura"erreportaje zabalarengatik.\nZientziaren dibulgazio-artikulurik onena Patricia Navarro, Alfredo Sarmiento eta Jone Omarrena izan da. Kimikaren artea eta artearen Kimika lana. Kimikak gizartean duen zereginaz hitz egiten du.\nEta Egilearen tesian oinarritutako lan onenaren saria JON MAKIBAR GOROSTIDIri eman diote PIROLISIA ETA BIOBIRFINDEGIAK lanarengatik.\nGazteei zuzendutako narrazio-lanen kategorian ez dute saririk banatu; izan ere, oso lan gutxi jaso dira, eta, epaimahaiaren esanetan, jaso direnek ez dituzte gutxieneko kalitate-irizpideak bete.\nAzken urteetan, gainera, CAF-Elhuyar sarietan Merezimendu saria ere banatzen dute. Oso sari berezi, eta txalotua izaten da, zientzialari batek ibilbide osoan zehar egin duen lanaren aitortza baita.\nAurten, Joxe Mari Elortza kimikariak jaso du Merezimendu saria, eta guk berarekin egon nahi izan dugu.\nOihana Jauregi, Elhuyar Fundazioa: Leku aparta aukeratu dugu gure hitzordurako; Bergaran gaude, zure jaioterrian…\nJose Mari Elortza, Elhuyar Merezimendu Saria: Ez dakit hoberik aukeratu zitekeen.\nOihana Jauregi, Elhuyar Fundazioa: Hementxe dugu Bergarako Seminarioa, eta bertan da Aranzadi Ikastola. Han eman zenituen lehenengo eskolak irakasle moduan, ezta?\nJose Mari Elortza, Elhuyar Merezimendu Saria: Bai, horrela da.\nOihana Jauregi, Elhuyar Fundazioa: Oroitzapen ugari izango dituzu?\nJose Mari Elortza, Elhuyar Merezimendu Saria: Bai, oroitzapenak asko ditut, baina ez denak hemen esateko modukoak.\nOihana Jauregi, Elhuyar Fundazioa: Gutxi batzuk.\nJose Mari Elortza, Elhuyar Merezimendu Saria: Esan diezazuket lizentziatura bukatu Valladoliden eta segituan hasi nintzela hurrengo urtean hemengo ikastolan, Aranzadi Ikastolan. Eta euskararekin lotzeagatik, gauza bat esango nuke: garai hartan euskarazko tresnak ez zeudela asko, banaka batzuk bazeuden, baina oso-oso gutxi. Eta, orduan, moldatu egin behar izaten genuen zegoenarekin.\nOihana Jauregi, Elhuyar Fundazioa: Zientzia, batez ere Kimika, eta irakaskuntza; horiek izan dira zure ibilbidearen oinarrietako bi. Hasieratik argi zenuen hortik joko zenuela?\nJose Mari Elortza, Elhuyar Merezimendu Saria: Bai, zalantzarik gabe. Gogoratzen naiz, Valladolidera joan nintzenean ikastera, nire helburua zela Kimikako Lizentziatura lortzea, gero irakasle izateko. Baina gaizki ikusita zegoen nire ikaskideen artean hori aipatzea ere, zeren eta denen helburua baitzen kimika egitea industriarako, industrian lan egiteko.\nOihana Jauregi, Elhuyar Fundazioa: Bergaratik Donostiara, Kimikako Fakultatera, eta han polimeroak ikertu dituzu, irakasle aritu zara 30 urte baino gehiago, eta gainera euskara teknikoa, euskara zientifikoa, garatzeko lanetan aritu zara.\nJose Mari Elortza, Elhuyar Merezimendu Saria: Bergarako ikastolan nengoela, erabaki bat hartu nuen: irakaskuntzan jarraitzea, baina unibertsitatean. Orduan hasi berria zen Donostiako Kimika Fakultatea, eta hara abiatu nintzen. Bigarren ikasturtea zen ni hara iritsi nintzenerako. Eta helburuak ziren irakaskuntza eta euskara. Eta egia esanda, hasieran, oro har, ez nuen oso giro ona aurkitu euskararen aldetik, baina bai ikasleen partetik. Ikasle batzuk zeuden, haiek ere buru-belarri, asmo horrekin. Eta haiekin elkartu ginen. Egia esanda, beste irakasle batzuk ere baziren, eta ez da komeni esatea inor ez zegoenik, batzuk bazeuden eta. Ez dakit denak aipatuko ditudan, baina Luis Bandres han zegoen, Antton Santamaria, Juanjo Peña eta… batzuk bazeuden.\nOihana Jauregi, Elhuyar Fundazioa: Orduantxe hasi ziren eskolak euskaraz ematen, ezta?\nJose Mari Elortza, Elhuyar Merezimendu Saria: Hasita zegoen eskolaren bat edo beste euskaraz ematen. Kimika alorrean justu ez, aipatu ditudan guztiak fisikariak edo ingeniariak zirelako.\nOihana Jauregi, Elhuyar Fundazioa: Baina euskara zeharo hankamotz zegoen zientziaren arloan?\nJose Mari Elortza, Elhuyar Merezimendu Saria: Zalantzarik gabe.\nOihana Jauregi, Elhuyar Fundazioa: Zerotik hasi zineten.\nJose Mari Elortza, Elhuyar Merezimendu Saria: Adibide moduan bakarrik esango dizut. Hasi ginenean, zer gutxiago kimika irakasten hasteko baino, elementuen izenak ipintzea. Eta hasi ginen errepasoa egiten eta… hidrogenoa. Eta euskaraz hidrogenoa nola esango diagu? Hidrogenoa, kloroa, bromoa, iodoa, astatoa, eskandioa, litioa, lantanoa, aktinioa, kromoa, molibdenoa…\nOihana Jauregi, Elhuyar Fundazioa: Hor ez zegoen itzultzeko askorik, ez?\nJose Mari Elortza, Elhuyar Merezimendu Saria: Ez zegoen. Eta euskaraz zer zegoen? Jode, ikusten genuenean burdina, pozik geratzen ginen! Edo urrea, urrea era badaukagu, edo zilarra, eta hori elementuekin bakarrik hasita. Hasten ginenean disoluzioak nola esan behar ziren… dena zen zalantza. Eta banan-banan gauza guztiak aztertu behar eta begiratu, eta gure gustukoa aukeratu, edo denon gustukoa behintzat, denok erabiltzeko modukoa.\nOihana Jauregi, Elhuyar Fundazioa: Hori taldean egiten zenuten?\nJose Mari Elortza, Elhuyar Merezimendu Saria: Alde batetik, Kimika Fakultatekook egiten genuen hori, baina gero harremanetan jartzen ginen orduan sortu berria zen Elhuyarrekin, gero Bilbokoekin elkartzen ginen, eta askotan Udako Euskal Unibertsitatean egiten genuen hori.\nOihana Jauregi, Elhuyar Fundazioa: Zuen helburuetako bat erabiltzeko moduko hizkuntza bat garatzea zen, ezta?\nJose Mari Elortza, Elhuyar Merezimendu Saria: Nire ikuspegitik gauza inportanteenetako bat hori zen. Zerbait esaten badut, zerbait idazten badut, gero hori azaltzeko da, ahoz azaltzeko, ez liburu batean zein hizkuntza edo zein hitz dotoreak erabiltzen diren esateko. Erabili egin nahi genituen hitz horiek.\nOihana Jauregi, Elhuyar Fundazioa: DIbulgazio-lan handia egin duzu zuk, liburu-zerrenda luzea kaleratu duzu, artikuluak barne. Zein iritzi duzu egun egiten den zientzia-dibulgazioaren inguruan?\nJose Mari Elortza, Elhuyar Merezimendu Saria: Lehenengo gauza esango nuke ikaragarria dela, handia, asko dibulgatzen dela. Euskararen aldetik esango nuke ez dagoela garai batean zegoen zailtasuna irakurtzeko ere. Irakurtzeko, ulertzeko… Lehen gertatzen zen gauza bat irakurri, paragrafo bat irakurri eta… honek zer esaten dik? Eta ez inoren erruz, bakarrik euskararen egoera horrelakoa zela. Eta berriz irakurri behar izaten zen paragrafo hori ulertu ahal izateko zer zioen!\nOihana Jauregi, Elhuyar Fundazioa: Orain bi urte hartu zenuen erretiroa, baina badakigu idazten jarraitzen duzula. Zertan ari zara?\nJose Mari Elortza, Elhuyar Merezimendu Saria: Nik batez ere zientziako gauzak egiten ditut. Niri kimikaren alorrean gehien gustatzen zaidana fisikarekin erlazioa duten gauzak dira. Termodinamika aipatuko nuke bat, eta, gero, kimika fisikoaren barruan, kimika kuantikoa. Eta une honetan kimika kuantikoko zerbait egiten ari naiz; itzulpenak, edo, itzuli baino, dauden gauzak neure modura esan.\nOihana Jauregi, Elhuyar Fundazioa: Erretiroarekin batera, aintzatespenak. CAF-Elhuyar Sarietan Merezimenduzko Saria jasota, nola sentitzen zara?\nJose Mari Elortza, Elhuyar Merezimendu Saria: Jakin nuenean ezusteko ikaragarria izan zen. Ez nuen inondik inora espero izango horrelakorik gertatuko zenik. Gero, poza izan zen. Eta Jose Mari Rodriguez Ibabek bidali zidanean e-maila, eta jakin nuenean Merezimenduzko Sari hau jasoko nuela... eta uste dut hirugarren aldia dela ematen dena. Aldez aurretik Luis Mari Bandrés eta Jose Ramón Etxeberria… eta esaten nuen izugarrizkoa zela. Ez nuen inondik inora horrelakorik espero.\nOihana Jauregi, Elhuyar Fundazioa: Ondo pentsatutako saria da, ondo pentsatutako aintzatespena, eta, horregatik, zorionak, Joxemari!\nJose Mari Elortza, Elhuyar Merezimendu Saria: Eskerrik asko!\nMerezimendu saria: Jose Mari Elortza\nCAF-Elhuyar sariak banatzeko ekitaldia izan da gaur San Telmo museoan


LAB Munduko Foru sozialean parte hartzen ari da | LAB SINDIKATUA\nSecretaría Internacional FSM LAB Munduko Foru sozialean parte hartzen ari da\nLAB Munduko Foru sozialean parte hartzen ari da\nLAB Québeceko Montreal hirian ospatzen ari den Munduko Foru Sozialean parte hartzen ari da. LABen parte hartzea Langile auzoan izango da gehien bat, non 9tik 14ra bitartean langile borrokarekin eta sindikalgintzarekin erlazionatutako gaiak jorratuko diren. Hala ere, mundu mailako jendarte mugimendua eta sindikalgintza erlazionatzeko foroetan ere egongo da.\nAurtengoa Munduko Foro Sozialaren 12. edizioa da, baina ipar hemisferioan egiten den lehena. 2001ean Brasilen hasi ziren Munduko Foro Sozialak antolatzen Beste mundu bat eraikitzea posible dela aldarrikatzeko.\nAntolatzailek Canadar gobernuaren jarrera salatu dute. Afrika eta Asiatik zetozen 200 nazioarteko ordezkari baino gehiagori bisatuak ukatu dizkie eta Munduko Foru sozialean parte hartu ezinik geratu dira.\nIrailak 9an Munduko Foro Sozialaren hasiera ekitaldiak izan dira auzo desberdinetan. Langileen auzoan sindikatu desberdinetako ordezkariek nazioarteko konferentzia ospatu dute eta jarraian Munduko Foro Sozialari hasiera emateko manifestaldi eta ekitaldi nagusia egin da.\nAinhoa Etxaidek MSFko Kontseilu Presidentzialean parte hartu du, La Habanan\nIntervención de LAB en el 17º CONGRESO del FSM #wftu\nMunduko Sindikatu Federazioen 17. Batzarra urrian Hegoafrikan\nLABek Euskal Estatuaren beharra aldarrikatu du MSF 70. urteurrenean\nLABek MSFren Europar Bulegoaren idazkaritzaren bileran parte hartu du


Abiatu da Europa bat-batean — Bertsozale Elkartea\nAbiatu da Europa bat-batean\nMunduko zenbait kantu inprobisatu ezagutzeko aukera eskaini dute UPV/EHU Uda Ikastaroen baitan eskainitako lehen hitzaldiek; arratsaldean lehen emanaldia izango da. Azkenean eta eguraldiak hala behartuta, Donostiako aquariumean.\nAstebeteko bideari gaur ekin dio Europa bat-batean Kantu Inprobisatuaren Nazioarteko Topaketak. Astelehenetik ostiralera bitarte jardunaldi akademikoak izango dira goizez Miramar Jauregian eta saioak arratsaldez Donostiako hainbat tokitan, Donostia 2016k eta Mintzolak elkarlanean antolatuta, eta UPV/EHU Uda Ikastaroekin jardunaldi akademikoen kasuan.\nMiramar Jauregiko Julio Caro Baroja aretoan izan dira hitzaldiak. Mintzola Ahozko Lantegiko Karlos Aizpuruak egin ditu anfitrioi lanak eta ondoren, Egoitz Zelaiak hartu du hitza eguneko lehen hizlaria aurkezteko. Josep Vicent Frechinak Herrialde Katalanetako kantu inprobisatuaren aniztasuna erakutsi du; Valentziako albaes delakotik hasi eta Mallorcako cançons de ximbomba delakoraino begiratu osoa eskaini du valentziarrak, trovoa, jota eta glosa ere aipatuz. Egun adierazpide hauek dituzten erakusleihoak ere aipatu ditu elkarte, ekitaldi eta argitalpenak, kasu; baita, ostiralean Albert Casalsek modu berezituagoan aurkeztuko duen Corrandescola eskoletako proiektua.\nThomas Nussbaumerrek, Music University Mozarteum Salzburgeko etnomusikologo eta doktoreak, gstanzl adierazpidea ezagutarazi digu. Adierazpidearen izen eta jatorritik abiatu da, horretarako XVIII.menderaino eramanaz. Ospakizunetan, bereziki ezkontzetan, erabiltzen den kantua da eta txapelketak ere egiten dituzte: Red Bull Gstanzl Battle horietan nabarmenena. Gainera, erakustaldia egin dute Norbert eta Hans austriar gstanzlsängerrek bertso jarri bat baliatuta.\nJose Sanchez Conesak Cartagenako trovoa azaldu du eta horretan Marín, Castillo, El Minero eta beste zenbait protagonisten estrofak berreskuratu ditu. Trovalia izeneko jaialdiaz ere aritu da Conesa; Cartagenen antolatzen den topagune honetan gaztelaniaz mintzatzen diren mundu osoko inprobisatzaileak biltzen dira.\nZipreko ordezkaritzak hartu du oholtza gero; Ktima Folklore Elkarteko kideak izan dira, arropa tradizionalekin jantzita; horien artean inprobisatzailea ere baden Marios Poullasek egin ditu hizlari lanak. Irlan darabilten tsiattista adierazpideaz aritu zaigu zipretarra, bereziki 2017an Europako Kultur Hiriburua izango den Paphos hiriburuaren inguruan arreta jarriz. UNESCOk ondare ez-material izendatua du tsiattista eta bere aldaera ezberdinak, ahots deiturikoak, sailkatu eta erakutsi ditu Zipreko ordezkaritzak zuzenean kantatuz.\nThierry Rougier frantziarrak Brasilgo Ipar-ekialdera eraman gaitu, hango repente artea eta coquisten jardunaz aritu da, hauen sorkuntza eta egiturak azalduz eta han bertan egindako ikerketan grabatutako audio zein argazkiak uztartuz.\nAzkenik, Beñat Krolemek Oholtza, bertsolaritza eta irudia erakusketa aurkeztu du. Mintzola Ahozko Lantegiak eta Mikel Laboa Katedrak esleitutako proiektu sariari esker eta Lankuren bidez garatu du Oholtza erakusketa Krolemek. Aste osoan izango da ikusgai bertsoa eta oholtzaren formak lotzen dituen erakusketa.\nBihar transmisioaz ariko dira hizlariak.\nArratsaldeko emanaldia aquariumera mugitu da\nEguraldia ez da lagun gaurkoan, eta portuan izan behar zuen emanaldia aquariumean izango da azkenean. Kuba, Gales eta Zipreko ordezkaritzak ariko dira kantuan, Amets Arzallus eta Andoni Egaña bertsolariekin. 19:00etan hasiko da saioa eta sarrerak leihatilan eskura daitezke 10 euroren truke.


Elurra, putzuak eta Asics, Nike, Adidas... - Mugalari KulturaMugalari Kultura\nHamaikak joak ziren oraindik aterpean geundenean, Andra Mariko kanpaiak entzun bainituen txingor artean. Hainbat aldiz pentsatu eta damutu ostean, aterpetik irten eta irteerara joateko ordua zela erabaki nuen, gogoz kontra. Bertan azkenetarikoa nengoen, nirekin batera beste lau bat korrikalari eta txingorra.\nKronometroa zela eta ez zela, lasterketa hasiera atzerarazi zen, eta gu bien bitartean, hotza ekiditeko ahaleginetan, hankak eta besoak mugitzen genituen ahal zen moduan. Hasi zen lasterketa azkenik, eta ni lurrera begira ea non zapalduko beldurrez ari nintzen.\nElurra, putzuak eta Asics, Nike, Adidas… zapatilak ziren bertan. Burua altxatu nuenerako Madalenan nengoen Bizkaibuseko autobus berde baten alboan. Zirudien bezain arriskutsua ez zela ohartu nintzenean, pixkanaka pixkanaka aurreantz joatea erabaki nuen eta bidegorrira iritsi nintzenerako… Berriz txingorra!\nGeroz eta jende gehiago pasatzen hasi nintzen, eta ni gustorago nihoan. Horrela, bigarrenez Landakotik igarotzean, lehen emakumezkoa nigandik 30 bat metrotara zegoela esan zidaten. Nolabait nigan sugar txiki bat piztu zuen horrek euri artean. Kilometro eta erdi falta zirenean, gutxi gora behera, lehen emakumea nintzen, eta hala jarraitu nuen helmugara arte, azken kilometro hori nekez gaindituz. Onartu beharra daukat eta baita eskertu ere, ibilbide guztian zehar animo asko jaso nituela, bai korrikalariengandik (batez ere azken biran nirekin etorri zirenengandik), bai ikusle ezagunengandik (antolakuntzakoak barne) eta baita ezezagunengandik ere.\n*Eider Gorritxategi (Durango, 1997) Durango Kirol Klubeko partaidea da.


10-15 egun atzeratuko dute Uribetxebarriaren inguruko erabakia\nFiskaltzaren esanetan mediku txostenari Uribetxebarriaren "aurrekariak" eta "mediku historia" falta zaizkio. Mediku txostena "osatugabea" dela argudiatuz, Iosu Uribetxebarria presoaren egoeraren inguruko erabakia atzeratu du Auzitegi Nazionaleko fiskalak. Gaineratu du "hamar edo hamabost" egun luzatu daitekeela erabakia.\nGaixotasun larria duen preso arrasatearra baldintzapean aske utzi ala ez erabakitzeko hiru eguneko epea zuen Auzitegi Nazionalak, baina atzo iturri juridikoek jakinarazi zuten luzatu egingo dela epe hori. Fiskaltzaren esanetan, txostenari Uribetxebarriaren "aurrekariak" eta "mediku historia" falta zaizkio. Gaineratu du "pertsona zehatzek" sinatu behar dutela eta ez mediku batzordeak.\nFiskaltzak eskatutako dokumentuak txostenari berehala gehituko dizkiola adierazi du Espetxe Zuzendaritzak. Bestalde, gogorarazi dio "araudiak zehazten dituen bideei jarraituz" eta "txosten ofizial batean" oinarrituta hartu zuela Uribetxebarriari 3. gradua ezartzeko erabakia ostiralean.\nMetastasia duen preso arrasatearrak hamalaugarren eguna bete du gaur gose greban.


Beste parte-hartzaile batzuek beren zalantzak argitzeko egin dizkiguten galderen erantzunak aurkituko dituzu atal honetan. Hala ere, galderaren bat zuzenean egin nahi badiguzu, jar zaitez gurekin harremanetan\nHasiera | Galderarik ohikoenak\nEkintza Plan Globala\nZergatik abiatu da GAP PROGRAMA?\nIndustria, Turismo eta Merkataritza Ministerioaren laguntzaz, ekimen hau abiatu dugu uste dugulako gizartean aldaketa sakona eragin behar dela gure planetako oreka kontuan hartuko duen bizimodu iraunkorrago bat lortzeko. Ezin dugu baliabideak kontsumitzen jarraitu xahutze horrek etorkizunean izango dituen ondorioetan pentsatu gabe. Gizarte moderno bateko ohiturek aukera eman behar dute bizi-kalitate hobea ingurumenarekiko errespetuarekin, justizia sozialarekin eta elkartasunarekin orekatzeko. GAP PROGRAMAn parte hartzen ari diren herrialde guztietan, milaka etxek planeta hobetzen laguntzea lortu da.\nZaila da GAP programa egitea eta burutzea?\nHitz batean: ez! Etxean gauzatzeko aholku batzuk ematen ditu, oso errazak. Esaterako, bazenekien telebista “Stand by” egoeran uzteak haren elektrizitate-kontsumo osoaren % 10 dakarrela? Telebista itzaltzeko botoia sakatzen baduzu, ordea, hau guztia lortuko duzu: zure elektrizitate-fakturetan dirua aurreztea, telebistaren bizialdia luzatzea, elektrizitate-kontsumoa gutxitzea, zentral termikoen gas-igorpenak murriztea… Ekintza xumea da, baina, milaka etxetan egiten bada, eragin handia du.\nZenbat denbora beharko dut?\nOso denbora gutxi. Galdera-sorta labur bati erantzuteko eskatuko dizugu, eta gehienez ere 5 minutu beharko dituzu horretarako. Hilabete bakoitzean proposatuko dizkizugun 6 ekintzak egiteak ez dizu denbora askorik kenduko.\nZer gertatuko da GAP PROGRAMA burutzen dudanean?\nZure orrialde pertsonaletik deskargatu ahalko duzun ziurtagiri bat bidaliko dizugu.\nZer gertatuko da GAP programa egiten hasi baina bukatzen ez badut?\nPrograma osoa egitea gustatuko litzaiguke. Ekintzaren bat egin nahi ez baduzu, ez da ezer gertatzen, baina badakizu: aldaketa txiki bat egin ahal izateko, ahalegin txiki bat egin behar da.\nNola jakin dezaket emaitzen berri?\nZure orrialde pertsonala izango duzu, eta bertan aurkituko dituzun grafiko interesgarrien bidez beste etxe batzuetako emaitzekin alderatu ahalko dituzu zure lorpenak. Gainera, proiektuaren emaitza globalak hedabideetan iragarriko ditugu, eta beti aurkitu ahal dituzu web orri honetan.\nCopyright 2009 Plan de Acción Global | ERABILERA BALDINTZAK


Konputagailu-Sareen Oinarriak. Laborategirako eskuliburua — UPV/EHU Ikasmaterialak\nKonputagailu-Sareen Oinarriak. Laborategirako eskuliburua\nKonputagailu-Sareen Oinarriak. Laborategirako eskuliburua https://ikasmaterialak.ehu.eus/informatika/konputagailu-sareen-oinarriak-laborategirako-eskuliburua https://ikasmaterialak.ehu.eus/@@site-logo/logoa.png\nJ.Mª Rivadeneyra, Alex Mendiburu eta José Miguel Alonso, UPV/EHUko Konputagailuen Arkitektura eta Teknologia Saileko irakasleak.\nKonputagailu Sareen Oinarriak (KSO) irakasgaia Donostiako UPV/EHUko Informatika Fakultatean irakasten den Ingeniaritza Informatikako graduko irakasgaia da (2. mailakoa). Irakasgai horretan ematen den teoriaren osagarri gisa, zenbait praktika egiten dira laborategian.\nAurkezten den eskuliburua laborategiko gidaliburua da, laborategian egin behar diren atazetarako dokumentazioa bilduta. Beraren helburua laborategiko saio horiek zuzendu eta lagundu behar dituen edozein irakaslerentzat lan-tresna izatea da. Aldi berean, eskuliburu hau lagungarria izango da informazio-teknologien inguruko beste titulazioetan antzeko gaiak lantzen diren irakasgaietan kreditu praktikoak lantzeko.\nEskuliburu hau Konputagailu Sareen Oinarriak derrigorrezko irakasgaiko laborategiak irakatsi behar dituen edozein irakaslerentzat dago eginda. Horretaz gain, antzeko irakasgaiak prestatu eta irakatsi behar dituen edozein irakasleri ere zuzenduta dago.\nEskuliburuak praktiketan erabiltzen den materiala biltzen da. Praktika bakoitzeko, bi dokumentu daude. Batetik, laborategia prestatzeko diseinatuta dagoen galdetegi bat. Bestetik, praktika betetzeko enuntziatua. Hor, pausoz pauso adierazten da ikasleak egin beharrekoa, eta galderak txertatzen dira kontrol gisa, ikasleak egindakoa aztertu eta uler dezan.\nSei laborategi-saio daude dokumentatuta eskuliburuan, 2 ordu eta erdikoa bakoitza. Ondokoak dira saio horiek:\nlaborategia: Birbidaltzea konfiguratzea.


Ez Zarautzen, ez inon\nAzken egunotan Zarautzen emandako bi eraso sexisten aurrean, bertako Mugimendu Feministak honako irakurketa hau kaleratu du:\nBi astetan adin txikiko bi emakume bortxatu dituzte Zarautzen. Egoera oso kezkagarria da.\nGaur herri gunea eta kanpinaren arteko bidea batzen dituen ibilbidean elkartu gara, bertan irudikatu nahi izan dugu eraso sexistek ez dutela lekurik gure herrian babes katea sortuz, herritarron arteko babes katea, ezinbestekoak direlako herritarron arteko aliantzak egoera bidegabe honi aurre egiteko.\nKanpina eta herri gunea batu nahi izan ditugu, itsas pasealekuan atentzioa jarriz. Aisialdiarekin lotzen ditugun guneak batzen ditu ibilbide horrek; kanpina, opor tartearekin lotuz; hondartza, udako elkargune garrantzitsua izanik; herri gunea, gaueko aisialdiaren gune nagusienetakoa izanik. Emakumeok, bereziki emakume gazteok, gune hauetan aske ibili nahi dugu, egunez zein gauez, olatuez gozatu nahi dugu, dantza egin nahi dugu, abestu, paseatu… beldurrik izan gabe, atzera begira egon gabe. Eraso hauekin izutu nahi gaituzte, baina mugimendu feministatik lanean jarraituko dugu espazio publiko seguru eta askeak eraiki ditzagun, emakumeon boteretze eta ahalduntzea erdigunean jarriz.\nGaurkoan begirada berezia jarri dugu aipatu zarauzko gunean. Izan ere uda garaia aski berezia izaten dugu zarautzen, herritar asko bertaratzen dela, herriaren biztanleria hirukoizteraino. Faktore eta zirkunstantzia hauek lanketa berezi bat eskatzen dutela uste dugu eta horregatik erakundeei neurri zehatzak hartzeko eskatzen diegu, bereziki Zarauzko Udalari, ondorengoa dela Mugimendu Feministatik luzatzen dugun proposamena, gure lanerako prestutasun eta elkarlanerako gonbitarekin batera:\nZarauzko Udalari eskatzen diogu horrelako gertaeren aurrean erantzungo duen protokolo bateratua adostu dezan, zeinak Mugimendu Feministarekin elkarlana izango duen oinarri.\nUda garaian jendea batzen den guneekin lanketa berezia:\nKanpin eta hotel/ostatu nagusietarako informazio orriak prestatzea hizkuntza anitzetan, azalduz zarautzen jarrera sexistek ez dutela lekurik eta jarrera positibo eta lagungarriei garrantzia emanez. Emakumeei zuzenduriko hainbat laguntza azalpen ere jasotzea proposatzen dugu, hala nola larrialdietarako zenbakia eta udal zerbitzuen azalpena.\nHondartzan batzen den jende kopurua handia izanik, bertako bozgorailuetatik hizkuntza ezberdinetan eraso sexisten kontrako mezuak helaraztea eskatzen dugu.\nMugimendu Feministarekin elkarlanean festak antolatzen jarduten duten komisio eta batzorde, kultur ekimen, ostalaritzako talde zein antzerakoekin elkarlana bultzatzea, protokoloak adostuz eta aisialdi eremu askeak sortze bidean pausoak emanez.\nHerriko autobus zerbitzua gaueko ordutegietara zabaltzea exijitzen dugu. Uda garaian egunero eta gainontzeko sasoietan asteburuetan, ostiral zein larunbatetan.\nHezkuntzan programa sendoak eratu eta irakasteko beharrezkoak diren baldintzak sortzea eskatzen du, eta programa hauek bururaino gauzatzea.\nUste dugu neurri zehatz hauek hurrengo egunetan hartuak izan behar direla. Erabat egingarri eta bideragarriak dira. Eskatu nahi diogu Zarauzko Udalari emakumeon askatasunean inbertitu dezan, izan ere uste dugu indar polizialak areagotu edo kontrola handitzea ez dela bidea. Askatasunean bizitzea dugu aldarri eta horren oinarria ezin da mugapena eta kontrola izan.\nZARAUZKO MUGIMENDU FEMINISTA\nZarautzen, 2017ko uztailaren 9an


Euskaldunon ereserkia | Faroa\n← 8. probintzia, 14. saioa\nLiburu bat erabat gomendagarria →\nData: 2007(e)ko abenduaren 17a Egilea: Joxe Aranzabal\nEgia esan, ez dakit zenbat ereserki ditugun euskaldunok, baina irudipena dut batek ere ez duela lortu herritarron onespen zabala. Ez dakit behar dugun ere ereserki bat, ez behintzat inoren kontra erabiltzekotan. Hala ere, aukera bat egin behar izango banu ezagutzen ditudanen artean, honatx nire hautua:\nGora ta gora. Hori da Eusko Jaurlaritzaren ereserkia. Sekula ez naiz identifikatu abesti horrekin. Uste dut, gainera, ez duela lortu alderdi baten esparrutik harago iristea.\nEusko Gudariak. Ez naute erakartzen horren odol kontuek, militar kutsua hartzen diot. Ez dut uste euskaldun gehienek onartuko luketela.\nGernikako Arbola. Gustatzen zait abesti honen lehen ahapaldia, batez ere “eman da zabal zazu munduan frutua”, eta uste dut ereserkiak ez lukeela beste ahapaldirik beharko. Mundu guztiko euskaldunak batzeko moduko ereserkia iruditzen zait.\nKategoria: Sailkatugabeak Etiketak ereserkia, eusko_gudariak, gernikako_arbola, goratagora. Gorde lotura.\n9 Responses to Euskaldunon ereserkia\negilea: Lutz Long\n2007(e)ko abenduaren 17a 9:34\nGora ta Gora ereserki ofizial bihurtu zuten arte, Gernikako Arbola kantatzen zen, era espontaneoan, ekitaldi emotiboen amaieran (adibidez, bertso saioetan). Nolabait herriak ereserkitzan hartua zuen kanta hori.\nNik uste dut hori dela berez ereserki funtzioa betetzeko egokiena. Nire lagun batek, ordea, Agur Jaunak aldarrikatzen dut horretarako (nahiz eta emakumeek politikoki zuzentzat ez jo). Irakurria dut, era berean, Jeiki Jeiki ere aldarrikatu zuela blogari batek.\n2007(e)ko abenduaren 17a 12:25\npolita “eman ta zabal zazu munduan fruitua”\nkatolikoa “bedeinkatua” eta “adoratzen zaitugu arbola santua”\n2007(e)ko abenduaren 17a 12:39\nJeiki Jeiki Etxekoak ere izan zitekeen, Olandresen Ibarrarena. Horren inguruan jardun izan dugu Eibartarrak zerrendan.\n2007(e)ko abenduaren 18a 1:44\nAipatzen dituzun artean, “Gernikako Arbola”rekin geratzen naiz, nahiz eta Josuk azpimarratzen dituen hitzak kenduko nituzke.\nZergatik ez Benitoren ‘Oi ama Euskal Herria’?\n2007(e)ko abenduaren 18a 13:15\nZalantza barik letra bakoa izan beharko litzateke. Eta musika aldetik ederrena “Gernikako Arbola” egiten zait niri. Gainera “zortzikoa” erritmo erabat euskalduna da, eta munduko musikari guztiek ezagutzen dute.\n2007(e)ko abenduaren 18a 22:41\nBeranduegi da Gernikako Arbolak berriz pasioak altza ditzan. Gainera Gernika Koka-Kola famatu harek min handia egin zion. Ziurrenik hiruretan onena da, integratzaileena, bai lurralde aldetik bai letra aldetik ere, baina foruzalea da. Eta Foruen denborak amaitu ziren. Guk estatua nahi dugu eta Gernikako Arbolan ez dago estatu aldarrikapenik.\nGora ta Gorak eta Eusko Gudariak-ek altzatzen dituzte pasioak, askotan biek, gehienotan biek. Esklusiboki ulertzen dituztenek dute problema. Hau zuena, beste hau gurea.\nMasa-pasiorik sortzen ez duen kanta aukeratzekotan beste bat aukera dezagun (Etxahun Iruriren edozein: Agur Xiberua? Erramunen Nun hago, Benitoren Dolu Gabe, MIkel Laboaren Hegoak ebaki banizkio…) , edo sortu. Marijaiaren kanta ez du inorrek kuestionatzen, pasioak sortzen ditu, letra du, erraza da, jende guztiak daki eta berria da.\n2007(e)ko abenduaren 19a 3:06\nEusko Gudariak abertzale sutsuegia ikusten dut, eta Gora ta Gora Euskadi askok ez dute ezagutu ere egiten. Eta ezagutzen dutenetatik, askok besterik defedatzen dute.\n2007(e)ko abenduaren 19a 15:58\nJeiki-jeiki, musika aldetik, askoz ere gertuago dago ereserki bat izan behar lukeen formatik beste guztiak baino (Gora ta gora barne), eta gainera La Marseillaise handiaren ukitu epikoa ere badauka. Motza, lied formakoa, sonoritate handikoa, harmonia borobila… beste guztien gainetik dago, luzez. Letrak, gainera, aldaera batean zein besteetan, etsaiak aipatzen ditu (nola ez!), etxekoak ere bai, argia, eguna, iluna, tronpetak… eta, are garrantzitsuago, orain artean ez du inongo alderdik beretzat hartu.\n2017(e)ko urriaren 5a 16:24\nIkusi mendizaleak dudarik gabe.


Aizu! AEKren aldizkaria - Bigarren Euskaraldiak parte hartzaileen hizkuntz ohiturei eragin zien\n2020an egin zen, bigarrengoz, Euskaraldia; eta, antolatzaileen enkarguz, Siadeco ikerketa elkarteak ariketa sozial erraldoia aztertu du. Bigarren edizio hartan, 178.184 lagunek eman zuten izena, 2018an baino % 20,9 gutxiagok. Murrizketa horretan, COVID-19aren eragina nabarmendu dute. Lehen edizioan bezala, ahobiziak nabarmen gehiago izan ziren belarriprestak baino. Emakumeak ere, askoz ugariagoak: parte hartzaileen bi heren. Adinari dagokionez, 30-44 urte artekoak nagusitu ziren. Ikerketak erakutsi duenez, parte hartzaile gehienen helburua euskararen erabilera handitzea izan zen. Belarripresten kasuan, garrantzi handiagoa izan zuen euskaraz egiteko aukera berriak bilatzeak. Portaerei dagokienez, euskaraz ulertzen dutenekin euskaraz egiteko jokabidea izan da Euskaraldian gehien zabaldu dena. Lehen hitza euskaraz egiteko ohitura ere askok hartu dute. Bestalde, entitateen jarduna ere aztertu dute. Lehenengoz hartu zuten parte Euskaraldian, eta, orotara, 24.363 arigune sortu ziren Euskal Herrian. Ea aurten, azaroaren 18tik abenduaren 2ra egingo den hirugarren Euskaraldian, ondorio horiek guztiak hobetzen ditugun!


Uztaileko kultur ekitaldi sorta, Okendon eta protokoloarekin - Lasarte-oria - Txintxarri.eus\nUztaileko kultur ekitaldi sorta, Okendon eta protokoloarekin\nTxintxarri Aldizkaria 2020-06-30 16:00\nEzker-eskuin: Xabier Goitia teknikaria, Agustin Valdivia alkatea eta Maite Iglesias Kultura batzordeko burua.\nCOVID-19ak eragindako krisiagatik hiru hilabete kultur agendarik pasa eta gero, uztaileko ekitaldi sorta aurkeztu du gaur Lasarte-Oriako Udalak. Zortzitik zazpi Okendo plazan izango dira, eta protokolo bat diseinatu da edukiera, sarrera eta irteera kontrolatzeko. 200 pertsona baino gehiago ezingo dira ikuskizunez gozatzera joan. Ostiral honetan egingo dute aurrenekoa, uztailak 3, 19:00etatik aurrera Okendon: Hutsun Ortziren Urbasa antzezlanak irekiko du Kale Antzerkia Bultzatuz zikloa.\nUztaileko kultur agenda aurkeztu du Lasarte-Oriako Udalak. Hori aurkezteko prentsaurrekora aurreko urteko urrian joan ziren azken aldiz kazetariak; agendaren formatua aldatzen zuenaren berri eman zuen udalak orduan. Beste eskuorri mota bat eta beste maiztasun batekin: hiru hilabetetako ekintzak jasotzen zituen liburuxka bat. Orain, COVID-19aren pandemiak hala eraginda, uztail amaierara arteko emanaldiak lotu dituzte, ez baita ziurra zein bilakaera izango duen birusak ordurako. "Pixkanaka-pixkanaka saiatuko gara normaltasun berrian sartzen eta ekintzak antolatzen, ikusiko dugu nola joan gaitezkeen gero eta gehiago egiten", adierazi du Agustin Valdivia alkateak.\nUdaleko kultur teknikari Xabier Goitiak azaldu duenez, uztaileko kultur agendako ekintza ia guztiak Okendo plazan egingo dira, espazio horretan posible delako beharrezko osasun eta segurtasun neurriak ezartzea. Adibidez, 200 pertsonako edukiera maximoa. "Berez, ikus-entzuleen arteko metro eta erdiko distantzia mantenduta posible zen pertsona gehiagorentzat aulkiak jartzea, baina nahiago izan dugu edukiera apur bat murriztu eta egoera errazago kontrolatu".\nLau pertsonaren artean zainduko dute segurtasun eta higiene neurriak betetzen direla. Maskara jantzita eraman beharko dute ikus-entzuleek, aulkietan esertzen diren arte, metro eta erdira egongo denez bata bestearengandik, ez delako beharrezkoa izango. Eserlekuak ez dituzte aurrez erreserbatu beharko herritarrek. Sarrera eta irteera puntu bana zehaztuko ditu udalak, eta mailakatuta aterako dira lasarte-oriatarrak plazatik emanaldi bakoitza amaitu eta gero.\nKale antzerkia, dantza, kontzertuak eta zinema. Lau diziplina horiek jorratzen dituen ikuskizunekin osatu du egitaraua udalak. Doakoak izango dira ikuskizun guztiak. Lehenengo emanaldia ostiral honetan izango da, uztailak 3, 19:00etatik aurrera Okendo plazan. Hutsun Ortziren Urbasa antzerkia ezagutzeko aukera izango dute lasarte-oriatarrek. Eguraldi txarra egingo balu, atzeratu egingo lukete ikuskizuna. Kale Antzerkia Bultzatuz zikloa beste hiru ikuskizunekin osatu dute: uztailaren 9an, ostegunez, 20:00etan, Fundamentua ikuskizuna eskainiko du Tio Teronen Semeak taldeak; astebete beranduago, 16an, Okendon eta 19:00etatik aurrera, Gag Street Boys emanaldia taularatuko dute Iñigo Salinerok eta David Gutierrezek; eta, amaitzeko, hilaren 24an, ostiralarekin, Erre Produkzioa konpainiak Piraten istorio bat eskainiko die txikienei, 19:00etan hasita.\nOkendo Zinema Taldearekin elkarlanean, udako emanaldi sorta ere uztailean zehar egingo dute. Aurrenekoa, uztailaren 8an, asteazkenez, Okendon, 22:15etik aurrera: Isla de perros, Wes Andersonek zuzendutako luzemetraia. Bigarren filma (dokumentala, kasu honetan) uztailaren 22an proiektatuko dute, asteazkenarekin baita ere, toki eta ordu berean: Amazing Grace. Aretha Franklin abeslari mitikoak 1972. urtean New Temple elizan eskainitako kontzertuaren materialarekin eginda dago.\nDantza Zirkuitoa ere hilabete honetan itzuliko da. XVII. edizioa izango da aurtengoa. Kresala Dantza Taldeak eskainiko du emanaldia uztailaren 17an, ostiralarekin, 19:00etatik aurrera Okendo plazan. Ikonografiak lana ekarriko du herrira.\nAzkenik, Alboka Abesbatzak ikasturte amaierako kontzertua eskainiko du uztailaren 11n, larunbatez, San Pedro parrokian, arratsaldeko zortzietan hasita. COVID-19a tarteko, aste batzuez atzeratu behar izan dute musika emanaldia.


PAX / REINSVOLL Armairu-konbinazioa - haritz-efektua tindu zuria/berde grisaxka - IKEA\nPAX / REINSVOLL Armairu-konbinazioa\nDenetarik duen armairu klasikoa. Lehenengo apartamenturako edo nerabeentzako logeletarako bikaina, baita leku gutxi badaukazu ere.\n10 urteko bermea. Berme-liburuxkan aurkituko dituzu baldintza orokorrak.Erabil ezazu PAX planifikazio tresna PAX/KOMPLEMENT konbinazioa zure gustu eta beharretara egokitzeko.Hanka doigarriei esker, zoruko irregulartasunak zuzendu ahal izango dituzu.Motelgailudun erroei esker, atea astiro, emeki eta isilik ixten da.PAX planifikatzailearekin, argiztapena konbinazioan integratu dezakezu. Argi-iturria aukeratu duzunean, planifikatzaileak soluzioa osatzeko behar dituzun osagarriak adieraziko dizkizu.Toki mordoa du, arroparen luzera edozein izanik ere. Eta jantzi laburrak soilik badituzu, erraza izango zaizu tiraderak edo saskiak gehitzea.Gauzak are ordenatuago izan nahi dituzu? Gehitu KOMPLEMENT kaxak tiraderetan ahalik eta ondoen aprobetxatu ahal izango duzu tokia.Horman jarri behar da, altzariak berak dakarren finkagailuarekin.Horma mota bakoitzak burdinki mota bat behar du. Erabil itzazu zure hormarako egokienak diren burdinkiak (ez datoz barne).Sabaiaren beharrezko gutxieneko altuera: 245 cm. Jarraitu bilgarriko muntatzeko argibideak.Armairuaren barnealdea antolatzen lagunduko dizuten osagarriak bereiz saltzen dira.Esekigailuetan zintzilikatutako 20 alkandora gordetzeko lekua.Diseinatzailea\nAurrealdea/ Atzealdea:Plastikozko xafla (gutxieneko % 90 birziklatua)\nArmairu-egitura/apala/atea/emeki ixteko banda/armairurako barra/saretadun saskia/tiradera/saskirako errail ateragarria/erretilu ateragarriaGarbitu detergente leun apur batekin hezetutako zapi batekin.\nEmeki ixteko bandaProduktu hau birziklatu edo energia berreskuratzeko erabil daiteke (zure eskualdean eskuragarri egonez gero).\nProduktu hau 22 paketek osatzen dute.\nZabalera: 61 cmAltuera: 7 cmLuzera: 245 cmPisua: 42.63 kgPaketeak: 2\nZabalera: 50 cmAltuera: 2 cmLuzera: 239 cmPisua: 15.34 kgPaketeak: 2\nKOMPLEMENTEmeki ixteko bandaArtikulu kopurua:302.145.04\nZabalera: 25 cmAltuera: 3 cmLuzera: 27 cmPisua: 0.40 kgPaketeak: 2\nZabalera: 6 cmAltuera: 4 cmLuzera: 49 cmPisua: 0.28 kgPaketeak: 2\nZabalera: 8 cmAltuera: 4 cmLuzera: 68 cmPisua: 0.43 kgPaketeak: 2\nKOMPLEMENTErretilu ateragarriaArtikulu kopurua:002.463.56\nZabalera: 48 cmAltuera: 4 cmLuzera: 61 cmPisua: 3.45 kgPaketeak: 1\nZabalera: 48 cmAltuera: 2 cmLuzera: 59 cmPisua: 3.35 kgPaketeak: 4\nMuntatzeko argibideakPAX Armairu-egitura901.839.91KOMPLEMENT Armairurako barra902.568.93KOMPLEMENT Tiradera502.463.06KOMPLEMENT Saskirako errail ateragarria302.632.45KOMPLEMENT Erretilu ateragarria002.463.56KOMPLEMENT Apala702.779.81\nBeste dokumentu batzukPAX Armairu-egitura901.839.91REINSVOLL Atea903.737.93\nArmairu-konbinazioa, haritz-efektua tindu zuria/berde grisaxka100x60x236 cm


Gure Irratia | Berriketariak, Biarritz\nBiarritzeko herriko etxearen berri hartu dugu hilabetere bezala\nAktibitate kaierrak ere aipatu dizkigu Viviane Ithursarryk / GURE IRRATIA\nHetsialdia kari, Miarritzeko herriko etxearen mobilizatzea, beharretan direnak laguntzeko aipatu digu besteak beste Viviane Ithurssary-k.\nHaurrei zuzendu aktibitate kaierrak ere proposatzen ditu herriak.\nViviane Itursarrirekin Miarritze euskaraz\n2020eko Urriaren 23a\nViviane Itursarri Biarritzeko euskara zerbitzuan lanean ari da / GURE IRRATIA\nHilabetero Viviane Itursarriren gana doa Kriztof Arotzarena, Biarritzeko hitzordu desberdinak aipatzera, euskal hitzorduak azpimarratuz bereziki.\nApirilaren 23ko Miarritzeko berriak\nHilabetean behin ostegunetan, 8:45ean Viviane Ithursarryk Biarritzeko euskara zerbitzuko berriak ematen ditu.\nMartxoaren 28ko Biarritzeko berriak\nOtsailaren 28ko Biarritzeko berriak\nUrtarrilaren 24ko Biarritzeko berriak\nHilabetean behin asteazkenetan, 8:45ean Viviane Ithursarryk Biarritzeko berriak ematen ditu.


Arazoak 2,… azaroak2 | Subtitulos!\nArazoak 2,… azaroak2\nAtzoko saioa, asteazkenekoa hain zuzen ere, animaziozko film laburren maratoi batekin hasi zen. Mota askotariko gaiak, formatu edo genero ezberdinetan aurkeztuak eta animazio metodo ezberdinak eskaintzen zizkiguten maratoi hau osatzen zuten bederatzi filmek. Post honen izenburuari helduz topatzen dudan lehengo arazoa labur guztiak aipatu eta post labur bat idaztea da, beraz aurretiaz eskatzen dizuet barkamena luze joango naizelako. Guztietan lehena, James Cunninghamen Accidents, Blunder and Calamities izan zen. Aita zarigueia batek lotara joateko ipuin bat kontatzen die bere umeei, non animaliarik arriskutsuena gizakia den, umore beltzez eta ironiaz hornitutako lan hau dibertigarri eta oso ikuserraza suertatzen da.\nJarraian, Gregory Casaresen Belle comme un Coeur izan genuen. Izenburuak ongi asko laburtzen du filmaren gaia edo hobeto esanda planteatzen duen gatazka, barneko edertasuna vs kanpoko edertasuna. Neskatila zatar batek bere itsura dela eta burlak jasaten ditu bere eskolakideen eskutik, mutiko batek soilik errespetatzen du. Halako egun batean neskak azti batekin egiten du topo eta honi bere aurpegia eraldatzeko eskaera egin ondoren bere aurpegia ederragoa den heinean bere bihotza ilun eta maltzurragoa bilakatzen da.\nArratsaldeko hirugarren laburra Anna Solanas eta Marc Ribaren Cavalls Morts izan zen. Gerra garaian girotutako istorio gogorra kontatzen du, bere inguruan gertatzen dena ulertu ezin duen ume baten begiradatik. Istorio honetan heriotza, gerra, erbesteratzea eta haurtzaroa nahasten dira ikuslea harrapatuz eta gizakiaren alderdirik ilun, ustel eta krudelena azaleratuz. Honen ostean Florian Babikianen Garden Party filmean etxe eta jauregi bitartean dagoen luxuz beteriko eraikinaz jabetzen da anfibioen talde bat. Sen primarioenei jarraitzen die igel eta zapo talde honek, hala nola sexua eta elikadurari. Horrelako goi mailako bizitzaren oinarrian dagoen ahulezia eta sinpletasuna azaleratzen zaizkigu, hainbat luxuk gizakiaren animali sena piztu arazten dutela azpimarratuz. Rodrigo Orozcoren La hora de los Sueños izan zen hurrengoa. Istorio honetako protagonista, Leonor, gaixorik aurkitzen da ezin duelako gehiago margotu, horregatik ametsen orduaren zain dago, arazo guztiak konpontzen diren momentuaren zain. Laburmetrai honek desiratzen diren gauzak bete gabeko planetan uzten dituzten pertsonez hitz egiten du. Fantasia edozein tokitan existitzen da eta dena erreala bihurtzen da pentsatze hutsagatik.\nLora D’Addazioren Juliette filmak pertsona beraren barruan dauden bi izaerak agertarazten dizkigu. Kanpokoa dena, munduari erakusten dioguna eta argitsua, eta barrukoa dena norberak ere ezagutzen ez duena eta bakoitzaren etsaik beldurgarriena dena, iluna eta zitala. Vincent Gallagherren Second to none anbizioaren inguruko film labur dibertigarria da. Non zerbait eskuratzeko nahiak aurrean dauzkazun pertsonak, nahiz eta odol berdinekoak izan, oztopo bezala ikusarazten dizkizun. Morgan Millerren There´s too many of these Crows istorioan gizartea beleen plaga batez mehatxatuta dagoen bitartean, ironikoki hauekin amaitzeko saiakeretan bele adina gizaki akabatzen dituzte. Malakiasen Voodoo Ritesen inguruan ezer gutxi esateko. Ez dut iruzkin gehigarririk egingo ez bai dakit nondik hartu ere.\nSaio honen ostean Sadako vs Kayako filma aurkeztuz oholtzaren gainean izan genuen Kōji Shiraishizuzendaria. Aski argi gelditu zitzaigun lotsarik ez duen gizona dela eta bere saltsan zebilela publikoari hainbat algara ateraz. Film honek Japoniar beldurrezko zinemako bi mitoak elkartzen ditu, 1998ko The ring pelikulako Sadako eta 2003ko The grudge filmeko Kayako. Film entretenigarria eta beldurra baino umorera gerturatzen gaituen hainbat keinu dituena. Azpimarragarrienak filmeko “heroia” bezala aurkezten zaizkigun bi pertsonaiak dira, bata espirituak gorputzetik kanporatzeko gai den gizon bakarra, pertsonaia erlijioso bat baino gehiago super heroi barregarri bat ematen duena. Bestea, bere laguntzailea den eta “gauzak” ikus ditzakeen neskatila itsua, zeinak bere makila aurrean duen lurra nahasteko besterik ez duen erabiltzen. Badirudi mundu honetakoak ez diren izpirituen presentzia nabaritzeaz gain mundu honetakoak diren objektuak saihesteko boterea ere duela.\nIzenburuan aipatutako bigarren arazoa azken filma ikusi ez izanak sortarazten didana da. Babak Anvariren Under the Shadow filma hain zuzen ere. Aurten festibal honetan estreinatu nahi zenez erritmora ezin ohitu nabilela dirudi… Beraz ikusi zenutenak zuen iritzia ematera gonbidatzen zaituztet!


Free birtual Sesotho teklatuaren diseinua online | Loderi.com\nTeklatu birtuala Sesotho online\nVirtual Sesotho teklatua online free\nZinta Sesotho zerbait behar baduzu, baina ordenagailua edo ordenagailu eramangarri English diseinua - teklatu birtuala Sesotho zure ordenagailuaren pantailan behar duzu. Oso erraza da erabiltzeko eta erosoa da. Gune bat zerbait ez duzula gustuko edo zerbait funtzionatzen ez badago edo ez da egia - mesedez iezaguzu. Oso garrantzitsua da guretzat da. Loderi.com erabiliz teklatu birtual Sesotho On, erabat dohainik eta online ahal u: • Idazteko gogoko Sesotho hizkuntza-line on; • mezuak bidaltzeko lagunak rechtstreeks gure gune batetik; • Google eta YouTube denak bat ere (leiho berri batean irekiko da) • itzulitako Google itzultzailea erabiliz denak bat ere (leiho berri batean irekiko da) • Egin post on Facebook eta Twitter-en tweet; • zure oharrak idazketa jarraitua geroago Save (Sartu zaitez); • deskargatu eta zure dokumentuak inprimatu.\nSesotho teklatu birtual bat idazten - libre eta erraza da\nDenbora luzean zehar gune interface eta Sesotho teklatuaren diseinua zure erosotasunerako probatu dugu. Eta orain, zure konfidantza idazten erosotasuna-, gure Sesotho teklatuan online pantailan edo zure monitorea dugu. Lord u online standard Sesotho teklatua (QWERTY) teklatua eta Irudikapen zon erabil daiteke. Laster Sesotho teklatua gehitu egingo dugu alfabetoaren formularioa. It zinta letrak oso erraza da, itzuli, inprimatu eta gorde, Facebook eta Twitter-ekin lagunekin harremanetan mantentzeko. Eta edo ikastaroa - zer Google bilaketa eta YouTube bideo gabe Internet da? Ekintza guztiak egiten dira sintesi gure web orrian klik batean - saiatu da! Era berean, u zure inprimakien gorde daiteke, geroago etengabeko horiek arku dat (Facebook, Twitter edo Google erabiliz hasi behar duzu).\nNola lortu zure webean teklatu birtuala erabili Sesotho?\nU zure webgunean hil instalatu gure link, botoia, edo online birtual Sesotho teklatu osoa - honetarako kopiatu eta itsatsi kode hemen zure webgune edo blogean behar duzu. Idazten digu eta deskribatzeko zer falta da - behar duzu ezaugarri hil iradokizunak gustura gaude (xehetasun gehiago - hobeto) - duzuna egingo dugu!\nSesotho English teklatuaren itzulpenak batetik online\nSesotho teklatuan taped online testua itzultzeko, egin klik Translate eta barri batean ezagunena mundu osoan online itzultzaile zabalduko da Google-ek. Berez, itzulpenaren English Sesotho batetik, baina bere diskrezioa bakarra, beste edozein aukeratu ahal izango duzu.


LINQcase, Ceit-IK4 zentroaren spin-off berria - CEIT-IK4\nLINQcase, Ceit-IK4 zentroaren spin-off berria\nIndustriarentzako ikuskaritza ez-suntsikorra egiteko tresnak eskainiko dira LINQcase bidez\nSpin-off berria sortu eta martxan jartzeari buruz Ibon Iribarren eta Ane Martinez de Gereñuri egindako elkarrizketa.\nNola eta zertarako sortu da LINQcase?\n2018aren erdi aldera Ceit zentrora hurbildu nintzen bisitan, eta Anek, beste hainbatekin batera, neurri ez-suntsikorrak (ES) teknika elektromagnetikoengatik ordezkatzeko egiten ari diren ikerketaren berri eman zidan. Teknologia egundokoa da, eta gainera dagoeneko industriara bideratzeko moduan dago ia. Eta ezagutzen ditudan bezeroentzako, automobilgintzaren sektorekoak bereziki, oso interesekoa izan daitekeela ikusi nuen berehala.\nHandik gutxira spin-off bat sortzearen aukerak aztertzen jardun genuen mahai baten inguruan Juan Meléndez, Antonio González eta nik neuk. Gainerako guztia, beraz, dagoeneko pasatako historia da.\nZein produktu/zerbitzu eskainiko die enpresa berriak bere bezeroei?\nHainbat industrietako fabrikatzaileei lehiakorrago izaten lagundu nahi diegu, eta horretarako, teknika elektromagnetikoetan oinarritzen diren ikuskaritza ez-suntsikorrerako tresnak eskainiko dizkiegu. Tresna hauei esker, ikuskatzen diren piezak ez dira desegin beharko, eta horrek prozedura osoaren kalitate-kontrolean eragingo du.\nGainera, teknologia eta tresnak bakarrik garatzera mugatuz gero, arrakastarik izango ez dugula ere azpimarratu nahi dugu. Proiektuak aurrez aurre entregatuko dituen enpresa izan nahi dugu, teknologia inplementatzerakoan bezeroari laguntza eskainiko diona, eta gure bezeroen ekoizpen eta mantentze-lanetako lantaldeei laguntza zerbitzua eskainiko diena.\nZeintzuk osatzen dute konpainiaren bazkidetza?\nKonpainia honek bi bazkide ditu: Ceit-IK4 zentroa eta SEIKI HEXAGON INVESTMENTS, zuzendaritza-taldeak osatutako enpresa.\nZein da zuzendaritza-taldearen esperientzia?\nAutomozioan eta bestelako manufaktura-industria aurreratuei laguntzeko makina-erremintaren sektorean 27 urte baino gehiagoko esperientzia pilatu dugu, balio erantsi handiko proiektuetan.\nBereziki merkaturatze-lanetara eta negozio-ildo berriei hastapena ematera bideratu dugu gure jarduna. Azken batean, proiektu honek bidea egin dezan jorratu beharko duguna hain zuzen ere.\nNolako harremana izango dute enpresa berriak eta Ceit-IK4 zentroak? Zer ekarpen egingo du bakoitzak?\nUste dugu osagarritasuna erabatekoa izango dela. LINQcase proiektuarentzat, teknologia disruptiboa eskuratzeko aukera eskaintzen du Ceit-IK4 zentroak. Teknologia hori merkaturatu nahi eta behar dugu. Halaber, LINQcase proiektuari esker bezero berrietara eta saltzeko modu berrietara irekiko da Ceit-IK4. Elkarlan honi esker, Ceit-IK4 zentroak i+g proiektuak saltzeaz gain, bezeroari tresna sendoa eta mantentze-lanetarako zerbitzua eskainiko diogu LINQcase-ren eskutik.\nCeit-IK4 zentroan teknika elektromagnetikoen bidezko ES neurrien ikerketa-ildoak expertise eta potentzial handiak dituela kontuan izanik, nola aurreikusten da ibilbide berri hau?\nGure ustez prozedurak egiaztatzeko teknologia aurreratuek eskaini ahal digutenaren gainazala besterik ez dugu iritsi. Potentziala izugarria da, eta aurrez aurre entregatzen diren soluzioen eskariari jaramon gutxi egin zaio orain arte. Bezeroek geroz eta kalitate-kontrol handiagoa eskatzen dute, lehiakortasuna areagotuz, eta ES neurriek horixe ahalbidetzen dute.\nZein merkatura iritsi nahi da LINQcase proiektuarekin? LINQcase nazioartekotzeko aurreikuspenik ba al da?\nNegozio honen gakoetako bat zerbitzu eta sostengu egitura izatean datza. Eta, hasiera batean gure jarduera Espainia eta Europara bideratu dugu, zerbitzu fidagarria eskaintzeko aukera ematen digun esparrura hain zuzen ere.\nHala ere, bezero horiek guztiak globalak dira, eta seguru asko mundu osoan artatzea eskatuko digute. Hortaz, bai, 2 edo 3 urteren buruan enpresa Europatik kanpo nazioartekotzeko aukera ikusi dugu.\nNon kokatu da LINQcase?\nGaur egun Ceit-IK4 zentroaren Ibaetako egoitzan gaude. Baina aurrerago gure bulegoetan kokatzeko asmoa dugu.


Bertsolaritzaz bi sentsazio\nBertsolaritzaz bi sentsazio –\nTestua: Hedoi Etxarte\nOroitzapenei jaramon gutxi egitearen aldekoa naiz. Geure buruari eta bereziki gainontzekoei ziria sartzeko eremu bat iruditu izan zait beti memoria, oro har, interes gutxikoa. Eta, horregatik, oroitzapenekin egin daitekeen duinena eraldatzea eta artearen bidezko exhibizionismoa egitea iruditzen zait. Horregatik idazten dut poesia eta horregatik gorroto ditut «Autobusean noa eta aurreko emakumea hizketan entzutean…» eratzen diren prentsako zutabeak. Eta horregatik, zutabe bat edota erreportaje bat egitea egokitu zaidanean, beti saiatu naiz gaiari buruz zerbait esan izan dutenak entzun eta DJ lanak egiten: entzun duzun onena berriz ekualizatu eta playari eman. Zutabegilearen lana irakurlearen lanaren aldaera gisa ulertzen dut nik. Nahiz eta ulertzen dudan ezetz. Gaurko irakurle askok nahi dutena irakurri dela «Autobusean noa…», baina niri anodinoa, are aspergarria, iruditzen zait hori. Ez delako irakurtzen gustatzen zaidana ez dut hala idatzi nahi.\nEta, ordea, gaur salbuespen bat egingo dut. Ez dakidalako, eta irakurlearekiko zintzotasunez hala aitortu behar dut, ez dakidala bertsolaritzaz. Edo okerrago, gauza gutxi batzuk dakizkidala —futbolaz eta bizitzako afera gehienez bezala— eta gauza gutxi horiek sor diezadaketela ilusio bat pentsatzeraino zertxobait badakidala, baina ez dela hala.\nBertsolaritzaren inguruan baditut bi irudi nire bizitzan. Kontrajarriak dira erabat eta bigarrenak hartzen du gaina «bertsolaritzaren sentsazioa» dudanetan. Baina lantzean behin lehenengo irudia itzultzen zait. Gatza entsaladan bezala: gramo gutxi dira, baina plater osoaren zaporea baldintzatzen dute. Lehenengo irudiak bi eszenario posible ditu: Iruñeko Gaiarre antzokia eta Salestarren aretoa, Iruñeko Bigarren Zabalgunean. Irudi horretan ume bat nintzen. 5-7 urte neuzkan eta aitarekin joaten nintzen erdi hutsik zegoen antzoki batera. Harrigarriki hutsik zegoen areto bat, zeren Gaiarre hura bera, garai haietan, beteta ikusten nuen Sarasate Orkestra Sinfonikoarekin, edota Oskorrirekin, edota Benito Lertxundirekin, edota Amaia Zubiriarekin. Eta Salestarrak ere bai, jende mordoarekin Hiru Truku ikusteko, edo Ruper Ordorika, edo haurrentzako antzerkia. 5-7 urte neuzkan eta Gaiarre erdi huts hartan gizon zaharrak zeuden eszenarioan, eta publikoan umerik ez, eta, igual, gure aita zen gazteenetakoa. Argazkiak bilatu ditut sarean, baina ez zaizkit ageri. Eta hobe. Ez utzi errealitateak egia lurpera dezan.\nBigarren sentsazioa gaurkoa da. Azken hamar urteotakoa. BECeko Txapelketa Nagusietakoa. Bertsolaritzaren zilegitasun kultural handiarena. Abangoardiarena. Ekitaldi masiboena. Bertsolari filmekoa. Gaztetxeetako bertso saioetakoa. Eta nire buruari galdetzen diodana da nola egin zuen jauzi umetako txapelketa hark egungo bertsolaritzara. Eta ez zait esplikaziorik etortzen. Logikoagoa egiten zait kantautoreetatik punkera pasatu zen euskal kantagintza, laurogeiko hamarkadaren hondarretan zegoen bertsolaritza hartatik hogeita batgarren mendeko bigarren hamarkadara iristen ari den bertsolaritzarako jauzia baino.\nEta bai. Badakigu eboluzioan, akumulazioak eta jauziak gertatzen direla. Baina bertsolaritzarenak inkognita handi bat izaten jarraitzen du niretzat. Ezin dudalako irudi hori kendu. Zigarro eta puru kez inguratutako sepia koloreko errealitate hura: desagertzear zegoen mundu baten testigu izatea. Eta egongo da esango duenik gaurkoa ordukoaren eboluzio bat dela. Baina, barkatuko didate. Nik ez dut ikusten eboluziorik gurasoek interesik ez eta seme-alabak bertsolaritzaren zale, are bertsolari, direnean. Egingo dira genealogiak eta emango azalpenak.\nBaina uste dut, kultura epifania denean bezala, bertsolaritza gurasorik gabeko seme-alabekin sortu dela, duela mende laurden bat. Horregatik dagoela gazte eta eder.\nTags: bertsolaritzaren historia Bertsolaritzaz bi sentsazio eboluzioa hedoi etxarte historia iruñea kanpotik


POCTEFA Interreg %65 Kofinantzaketa: Frantziako Estatua, Okzitania Lurraldea, Kataluniako Generalitatea\nDuela hamarkada batzuetatik hona, mendiko basoak aldaketa-prozesu garrantzitsu baten mende daude, ingurumen eta gizarte eta ekonomia arloko hainbat arrazoirengatik.\nPirinioetako basoen historian aldaketa ez da salbuespena izan, araua baizik, baina ez da inoiz egungo abiaduran gertatu, eta gizakia ez da horretaz hain kontziente izan.\nHorregatik guztiagatik, oso onartuta dago etorkizuneko basoak garatuko diren klima, biologia eta gizarte giroaren inguruan gero eta ziurgabetasun handiagoa dagoela; eta zehazki, Pirinioetako mendigunearen lurraldean, alderdi horiek beti hartzen dute posizio marjinala.\nBasoko masa horien ezagutzari dagokionez, Klimaren Aldaketarako Pirinioetako Behatokiaren (OPCC) "Baso" ekintzak (EFA235/11) aukera eman zuen gaiaren diagnostiko bat egiteko klimaren aldaketaren basoko eraginak agerian jartzen dituen datu eskuragarriei dagokienez.\nEkintza horrek, klimaren aldaketak baso-masetan duen eraginari buruzko zenbait adierazle eman zizkien kudeatzaileei, basoen jabeei edo erakunde-arduradunei: Pirinioetako baso-espezieen fenologiaren jarraipena (klimaren arabera aldatzen dira espezie horiek), defoliazioaren bilakaera eta klima-eremuen araberako banaketa.\nCANOPEE proiektuak jarraipena eman nahi die adierazle horiei, eta sarea oraindik defizitarioa den hegoaldeko isurialdera zabaldu.\nEspezieen banaketari dagokionez, esan behar da Frantzian, Espainian eta Andorran egindako azterlanek klimaren aldaketak baso-espezieen etorkizuneko banaketa potentzialean edo haien urrakortasunean izan dezakeen eraginari buruz, oro har, nazio-mailan edo eskualde-mailan garatu direla; Pirinioak bazterreko egoeran egon dira, eta horietan ereduen baliozkotasuna beste eremu batzuetan baino kalitate txikiagokoa da, eta emaitzak, berriz, ez hain egokiak eta nekez ustiatu daitezkeenak.\nCANOPEEk kudeatzaileei eta lurraldeei eremu urrakor horiek identifikatzeko eta baso-estaldura aurreikusteko beharrezko tresnak emateko erronka planteatzen du.\nAzkenik, eta arestian aipatutako alderdien emaitza gisa, funtsezkoa dirudi basogintza sustatzea, klimaren aldaketarekiko erresistenteak diren edo egokitzeko gaitasuna duten (erresilienteak) masak sustatzeko, lurraldeetan garatutako egokitzapen-kudeaketako jardunbideen bidez.\nProiektuaren helburu nagusia, aldaketa globalaren testuinguruan, Pirinioetako basoek emandako egungo eta etorkizuneko ondasun eta zerbitzu ekosistemikoen iraunkortasuna bermatzea da.\n1. helburu espezifikoa\nKlimaren aldaketak Pirinioetako basoetan dituen eraginen jarraipena bermatzea\n2. helburu espezifikoa\nDiagnostikorako eta gaur egungo eta etorkizuneko zaintzarako tresna komunak garatzea\n3. helburu espezifikoa\nBaso-kudeaketako estrategia egokitzaile bat ezartzea klimaren aldaketaren ondorioz aurreikusten diren eraginak murrizteko\nHelburu horiek hiru ekintza nagusiren bidez lortuko dira:\nBEHATZEA: klimaren aldaketak Pirinioetako basoetan dituen ondorioak ezagutzea, erabakiak hartzeko tresna gisa\nEkintza honen helburu orokorra Pirinioetako baso-espezie nagusien diagnostiko fisiologikoa (fenologia eta gainbehera) hobetzea da; Fenologia Pirinioetako eta Andorrako bi isurialdeetan dauden lursailen sare batean aztertzen da, jarraipen-protokolo komun bat erabiliz.\nGainbehera ARCHI metodoaren bidez aztertzen da, eta horretan elementu berritzailea zuhaitzen erresilientzia-dinamikak diagnostikatzea dira. Kudeatzaileentzako smartphonerako aplikazio bat sortuko da.\nDIAGNOSTIKATZEA: Pirinioetako baso-espezieen banaketaren bilakaera eta Pirinioetako basoek klimaren aldaketaren aurrean duten urrakortasunaren diagnostikoa\nModelizazioaren bidez, Pirinioetako baso-espezie nagusien desagertze-eremu potentzialetan klimaren aldaketa agertokiak eta espezie horien joan-etorri progresiboa ebaluatzea da ekintzaren helburua. Horrela, basoek hainbat agertokitan duten urrakortasuna ebaluatu ahal izango da, eta eremu eta baso-espezie sentsibleenak identifikatu.\nJARDUTEA: gune urrakorretan klimaren aldaketaren ondorioetara egokitzeko neurriak proposatzea eta ezartzea\nEkintzak Pirinioetako baso adierazgarri batzuk hautatzea proposatzen du, klimaren aldaketaren ondorioen aurrean urrakorrak izan daitezkeenak, eta gainbeheraren zantzuak dituztenak, baso-kudeaketa ekintza egokitzaileak abian jartzeko, masa horiek klimaren aldaketaren aurrean duten urrakortasuna murrizteko. Jarduketa horien bidez balantze hidrikoan dituzten ondorioak ere ebaluatuko dira.\nKlimaren aldaketak Pirinioetako basoetan dituen ondorioei buruzko ezagutza sendotzea eta areagotzea, fenologia eta gainbehera bezalako adierazleak aztertuz erabakiak hartzeko tresna gisa.\nLehen emaitza horrek jarraipen-protokolo komunak abian jartzea dakar, eta baita bi alderdietako kudeatzaileentzat erabakiak hartzeko tresnak garatzea ere. Tresna horiek dira egokitzapen-estrategia bateratuak formulatu ahal izateko oinarria.\nPirinioetako basoek klimaren aldaketaren aurrean duten urrakortasunari buruzko diagnostikoa eraikitzea.\nEmaitza horri esker, baso-espezieen banaketaren bilakaera behatu ahal izango da, mendigune osoaren lurralde-eskala estaliz.\nEremu urrakorrenetan klimaren aldaketari aurre egiteko baso-egokitzapenerako neurriak biltzea\nEmaitza horri esker, baso-kudeaketako neurrien panel bat jarriko da martxan lurralde urrakorrak egokitzeko, kudeaketa-aholkuetan oinarrituta.\nKlimaren Aldaketarako Pirinioetako Behatokia


Alderdi Komunistaren Manifestua/Hitzaurrea 1892ko argitalpen poloniarrari — Wikiteka\nAlderdi Komunistaren Manifestua/Hitzaurrea 1892ko argitalpen poloniarrari\n←Hitzaurrea 1890eko argitalpen alemaniarrari Alderdi Komunistaren Manifestua\nHitzaurrea 1892ko argitalpen poloniarrari Hitzaurrea 1893ko argitalpen italiarrari: Irakurle italiarrei→\n3158Alderdi Komunistaren Manifestua — Hitzaurrea 1892ko argitalpen poloniarrari\nHitzaurrea 1892ko argitalpen poloniarrari\nManifestu Komunistaren edizio poloniar berri bat beharrezkoa izateak, hausnarketa ezberdinetara gonbidatzen du.\nLehenbizi, azken aldietan zehar, Manifestua, modu batean, Europako industria handiaren garapenaren indize bat izatera pasa dela azpimarratzea komeni da. Herrialde batean industria handia garatzen den heinean, herrialde honetako langileen artean beraien egoera ulertzeko nahia hazten ikusten da, langile klasearena bere baitan, jabeen klaseari dagokionean; beraien artean mugimendu sozialista garatzen ikusten da eta Manifestuaren aleen eskaria hazten. Horrela bada, hizkuntza batean zabaldutako ale hauen zenbatekoak ez du langile mugimenduaren egoera, zehaztasun nahikoz, determinatzea ahalbidetzen bakarrik, baita herrialde bakoitzean industria handiak duen garapen maila ere.\nHorregatik Manifestuaren edizio poloniar berriak Poloniako industria handiaren garapen erabakigarria adierazten du. Ez dago dudarik horrelako garapena benetan azken ediziotik pasa diren hamar urteetan eman dela. Polonia Errusiarra, Kongresukoa, Inperio Errusiarreko lurralde industrial handi bat izatera pasa da. Industria handi errusiarra sakabanaturik dagoen bitartean –zati bat Finlandiako golkoaren kostan aurkitzen da, beste bat erdialdeko probintzietan (Mosku eta Vladimir), bestea Itsaso Beltzeko eta Azoveko Itsasoko litoraletan, etab.-, industria poloniarra erlatiboki eremu txiki batean kontzentraturik dago eta horrelako kontzentrazio baten abantaila eta desabantaila guztiez gozatzen du. Abantailak fabrikatzaile errusiarrek onartzen dituzte, Poloniaren aurkako arantzelak aldarrikatzean, poloniar guztiak errusifikatzeko desira itsua duten arren. Desabantailak – fabrikatzaile poloniarrentzat eta gobernu errusiarrarentzat- langile poloniarren artea ideia sozialisten zabaltze azkarrean eta Manifestuaren eskari progresiboan oinarritzen dira.\nBaina industria poloniarraren garapen azkarrak, industria errusiarrarena gaindituz, aldi berean herri poloniarraren energia agortezinaren eta bere etorkizuneko jaiotza nazionalaren froga berri bat adierazten du. Polonia independente eta indartsu baten birsortzea ez da poloniarrei bakarrik interesatzen zaien auzia, beste guztioi ere interesatzen zaigu. Nazio europarren kolaborazio onestu bat, hauetako bakoitza bere etxearen erabateko jabea denean bakarrik izango da posible. 1848ko iraultzak, azkenean eta gerora proletarioen bandera azpian borrokatzen zutenak burgesiari babak eltzetik ateratzera baino gehiagora eraman ez bazituen ere, bere testamentu-betearazleen aldetik –Luis Bonaparte eta Bismarck- Italiaren, Alemaniaren eta Hungariaren independentzia burutu ditu. Baina aldiz Polonia, 1792an iraultzarengatik beste hiru herrialde horiek batera baina gehiago egin zuena, 1863an bere zorira bertan behera utzia izan zen, hamar aldiz handiagoak ziren errusiar indarren bultzadaren aurrean amore ematen ari zenean. Noblezia poloniarra ez zen gai izan bere independentzia babesteko ezta birkonkistatzeko ere; gaur egun, burgesiari, Poloniaren independentzia gutxienean, bost axola zaio. Baina hala ere, nazio europarren kolaborazio harmoniko baterako, independentzia hau behar bat da. Eta langileria poloniar gaztearengandik bakarrik izango da konkistatua. Bere eskuetan, bere etorkizuna ziur dago, Europako beste langile guztientzat Poloniaren independentzia langile poloniarrentzat bezain beharrezkoa baita.\nOrrialdearen azken aldaketa: 24 abuztua 2019, 23:06.


Oarsoaldea Garapen Agentziak diru laguntza eskaerak bideratuko ditu : Oarsoaldeko Hitza\nOarsoaldea Garapen Agentziak diru laguntza eskaerak bideratuko ditu\nOsasun krisia krisi ekonomikoaren eskutik doa, eta Oarsoaldea Garapen Agentziak esan du galerak izaten ari diren enpresen bidelagun izango dela.\nCovid-19 birusak sortutako osasun krisiak ondorio ekonomikoa ditu. Horregatik, Oarsoaldea Garapen Agentziak jakinarazi du dirulaguntzak atera bezain pronto, eskualdeko pertsona eta enpresei jakinaraziko diela.\n“Konfiantza dugu pertsonengan eta haien sendotasunean, eta ziur gaude, gizarte osoarekin lankidetzan, egoera honi aurre egitea lortuko dugula”, esan dute garapen agentziako arduradunek.\nIldo horretan, gaineratu dute beren prestutasun osoa izango dutela dirulaguntzei buruzko informazioa, orientazio aktiboa eta dirulaguntza horiek eskatzeko laguntza eskaintzeko.\nGainera, jakinarazi dute leihatila bakarra egongo dela. Bakoitzak bizi duena kontatzeko e-posta helbidea martxan jarri dute, eta haiek erakunde publikoei bideratuko diete. Mezuak erantzungo dituztela azaldu dute, baliabideak herritarren eskuetan jartzeko.\n“Orain, inoiz baino gehiago, elkartu eta elkarlanean aritu behar gara krisi honi aurre egiteko”, bukatu dute.


Gizon grisen aurka (edo alde?)\n2019ko ekainaren 17a, astelehena | Ordua Euskal Herrian 15:17:42\nNere Lujanbio ::Oteiza, jenio hutsa.\nBiografia historia kontatzeko eta ereduak emateko beste modu bat da, kontalariak erabakiko du zein bertsio kontatu eta zein irudi utzi nahi duen gure gogoan liburua irakurtzen amaitzean. Nere Lujanbiok irakurlego zabala izan du buruan, era dibulgatiboan kontatu du, berarengana hurbildu gaitu jakin mina piztuz, azpititulutik hasita gertatu dena: “jenio hutsa”. Nori deitu ahal diogu jenio? Zeinek erabakitzen du nor den artista? Eta artisaua? Edozein da sortzaile?\nLeibnizek zioen egiten ditugun ekintzen hiru laurdenetan garela automatak. Oteizaren kezketako bat haurren heziketa estetikoa zen; sormen-gaitasuna lantzeko eta garatzeko biderik ez zaiela ematen esaten zuen. Agian jenioa laurden horretan barneratu eta beste era batean pentsatu eta sentitzen duena da. Bide desberdina hartu eta bere lekua topatzen ahalegintzen den pertsona izango da artista. Beharbada jokabide ez-ohikoa izango du –edo ez– eta horren aurrean botereak goratu ala baztertuko du, jenio ala sorgin izendatuko.\nOteiza hasieratik hasi zen, hautemate prozesuari bueltak ematen, ezagutza jasotzeko moduari erreparatzen: oinarrizko forma geometrikoak landuz, figura eta fondoa aldatuz. Materiari lekua kenduz espazioa eskultura bihurtu zuen. Honela eskulturak funtzio sakratua hartu zuen, bere lanen helburua estetiko-erlijioso-soziala izanik. Artearen betebeharra espiritua sendatzea, gizakia babestea, pertsona berria eta hobea sortzea zela esaten zuen. Bere ustez arteak artista askatzen du honek errealitatea eralda dezan.\nBaina ez zen bakarkako sorkuntza eta gogoetara mugatu. Materiaren desokupaziotik abiatuz talde lanera pasatu zen kultura biziberritzeko. Eskulturaz gain bere gogoetek eragin handia izan zuten jendearengan, bereziki Quosque tandem...! lanak. “Alegoria nazionalik eraginkorrena” izan da liburu hori Joseba Gabilondoren ustez, “kapital sinbolikoari ekarpen handia egin ziola” esango luke Pierre Bourdieuk. Lan erreferentziala euskal nortasuna deskribatzerakoan. Kontzientzia eta aldarrikapenak piztu zituen sua.\nAbangoardian, modernitatean kokatu duten izaera bizi eta bortitzeko intelektuala izan zen Oteiza. Hautemateko eta baloratzeko kategoria berriak ezarri zituen –subertsio sinbolikorako bidea izan zitekeena, baina ez–. Pena da ideien munduan geratu izana Platonen ondoan, espirituari begira, intelektoa landuz, gorputza eta egunerokoari muzin eginez, aurrekoek egin bezala, beste behin.


Volleringek Itzulia Womeneko historiako lehen txapela jantzi du | EHK\nby ehkirola eus | 2022/05/15\nDemi Volleringek irabazi du Itzulia Women 2022, lasterketa honen historiako lehen txapela eskuratuz. Donostiako bulebarrean nagusituta, bere hirugarren garaipena erdietsi zuen gainera, hirutik hiru.\nItzulia Women 2022ko hirugarren etapa lehiatu zen igande honetan, 139,8 kilometrorekin eta Donostiako Klasikoaren ibilbide berbera eginez. Abiapuntuan txirrindularien kontzentrazioa antzematen zen, oso egun gogorra baitzuten aurretik.\nLehenengo kilometroak oso mugituak izan ziren, eraso ugarirekin; hala, 26. kilometroan Marit Raaijmakers (HPW, 112) eta Giorgia Bariani (TOP, 171) erasoan abiatu ziren eta eguneko lehenengo ihesaldia osatu zuten. Lasterketak aurrera egin ahala lasterketa buruaren eta tropelaren artean zenbait txirrindulari multzo osatu ziren, tartean Naia Amondarain (SWT, 203) bertan zela. Lasterketako 56. kilometro inguruan bigarren multzoak etapako lider zihoazen bi txirrindulariak harrapatu zituen, eta taldea osatu zuten Marit Raaijmakers (HPW, 112), Margaux Vigie (VAL, 121), Giorgia Bariani (TOP, 171), Morgane Coston (ARK, 182) eta Naia Amondarain (SWT, 203) txirrindulariekin. Ia bost minutuko gehieneko tartea lortu zuten.\nJaizkibeleko igoera baliatu zuen tropelak aldea murrizteko. Ihesean Morgane Coston (ARK, 182) bakarrik geratu zen, minutu eta berrogei segundoko tartearekin Hondarribira jaitsi ondoren. Jelena Eric (MOV, 58) ere saiatu zen jaitsiera bukatu ondoren, eta tropelarekiko tartea irekitzea lortu zuen. Ondoren, tropeletik urrundu ziren Tereza Neumanova (LIV, 33), Nina Buijsman (HPW, 111) eta Mireia Benito Pellicer (MAT, 131), Jelena Ericengana helduz. Orduan, tropelak erritmoa bizkortu zuen eta harrapatu egin zituen, Morgane Coston (ARK, 182) jarri zelarik lasterketa buru. Shirin Van Anrooij (TFS, 16) eta Jeanne Korevaar (LIV, 32) erasoan abiatu ziren 119. kilometroan, eta azkenean lasterkari frantsesa harrapatu zuten. Ondoren Mireia Benito (MAT, 131) zetorren. Helmugara iristeko 12 kilometro falta zirenean ihesean joandako txirrindulariek minutu eta hogei segundoko tartea ateratzen zioten tropelari.\nOrduan Murgilen unea iritsi zen, % 20ra arteko aldapekin. Ihesean joandakoak 50 segundoko abantailarekin bertaratu ziren baina tropelak erritmoa azkaru zuen liderrak lehen posizioetan jartzeko asmoarekin. Igoera hasterakoan Shirin Van Anrooij (TFS, 16) bakar-bakarrik geratu zen lasterketaren buruan. Faborito nagusiek erritmoa bizkortu zuten eta 8 kilometro falta zirela Van Anrooij harrapatu zuten. Den-dena faboritoen taldean ebaztekoa zen, harik eta Murgil tontorrera iristeko 150 metro falta zirelarik Demi Volleringek erritmoa aldatu zuen arte. Taldearekiko aldea mantentzea lortu zuen helmuga zeharkatu arte eta, hala, Itzulia Women 2022ko hiru etapak irabazi zituen.\nSailkapen orokorreko liderra: Demi VOLLERING (SDW, 44)\nBigarren sailkatua: Paulien ROOIJAKKERS (CSR, 86)\nHirugarren sailkatua: Kristen FAULKNER (BEX, 25)\nMendiko liderra: Elise CHABBEY (CSR, 83)\nPuntuen araberako liderra: Demi VOLLERING (SDW, 44)\nGazteen liderra: Niamh, FISHER-BLACK (SDW, 41)\nTaldeen araberako sailkapena: Team DSM\nTxirrindulari euskaldunik onena: Lourdes OYARBIDE (MOV, 5)\nSaiatuenaren saria: Mireia BENITO (MAT, 131)


Guri buruz - Zhejiang Feihu New Energy Technology Co., Ltd.\nZhejiang Feihu New Energy Technology Co., Ltd. fabrikatzaile eta esportatzaile profesionala da eta litiozko tresna berrien diseinua, I + G, ekoizpena eta salmenta biltzen ditu. Feihu Teknologiak lantegi modernoak ditu, lehen mailako ekoizpen eta probetarako ekipamenduak, 30.000 metro koadroko azalera eta 20.000 metro koadroko eraikuntza-eremua dituena. Gaur egun, 400 langile baino gehiago daude, goi mailako talentu profesional nagusiak, antolakuntza indartsua eta marketin taldea biltzen ditu\nGure produktuek 12 / 16.8v / 21V potentzia zulagailuak, 21V kolpeko giltza, 21V guraize, lorategiko mozteko mozketa txikia, presio altuko garbiketa pistola eta beste produktu berriak estaltzen dituzte. Gure produktuek CE eta GS ziurtagiria gainditu dute dagoeneko, eta Feihu Teknologiak ISO9001: 2015 kalitate kudeaketa sistemaren ziurtagiria ere gainditu du. Produktuak fabrikatik atera aurretik lehengaien eta osagaien ikuskapenetik hasi eta segurtasun-ikuskaritzara arte, prozesu osoa teknikari profesionalek zorrozki kontrolatzen dute produktuen lehen mailako kalitatea bermatzeko.\nJinhua hirian kokatutako gure fabrika, Ningbo eta Shanghai portutik gertu, garraiobide egokia garraiatzeko eta bisitatzeko. Salmenta sareak mundu osoko 60 herrialde eta eskualde baino gehiago estaltzen ditu, hala nola Asia hego-ekialdean, Asia hegoaldean, Ekialde Hurbilean eta beste. Kalitatea bermatzea eta bezeroen gogobetetzea dira Feihu Technology enpresaren lehentasunak.\nKalitate kontroleko prozesuen kudeaketa eta laborategiko gela ugari ditugu, 20 multzo baino gehiago probatzeko ekipoak bidali aurretik kalitate oneko produktu guztiak ziurtatzeko. Feihu Teknologia fede onean oinarrituta dago, ondasunen hornidura nahikoa, kontzeptu gisa saldu osteko zerbitzu ezin hobea eta merkatari guztien goraipamenak lortu ditu nonahi.\nBihotzez gonbidatzen zaitugu bisitatzera eta gure produktuen fabrikazioa, kalitate kontrola eta fabrikako ahalmena egiaztatzera.


Aintziazarretik jarraian, ibar txiki berean dago kokatua Aintziberri baserria. Dirudienez, XIX. mendean eraiki zen Aintziazarrekoak ziren lurretan.\n1889an aipatzen da lehenengo aldiz, "Ainsiberri" izenarekin.\nAintziberri, harriz eta manposteriaz egindako etxe xume eta apala da. Haren zurezko egitura oso gutxi landua da. Mendebaleko haizeetatik babesteko duen leihorik gabeko hormarengatik nabarmentzen da. 1975 inguruan jarritako tximistorratz batek babesten du baserri txiki hau bere txoko politean.\nJabe bakarra zuten hiru Aintzia baserriek, Azkoitiko Zelaia familia hain zuzen, eta Aintziberriri "bezinoen etxea" deitzen zioten. Joakina Olasagastik entzun izan du, lehen, hiru edo bost anaia ezkongabe bizi zirela, bat "Iñozentia" omen zen, eta "gure ama ekarri omen zuten hona haiei kontu egitera 18 urte zituela". Joxepa Agustina Bengoetxea Zubeldia zen ama. Aintziberriko Joxepa neska gaztea Artxubietako seme batekin ezkondu zen, Joxe Frantzisko Olasagasti Kaminorekin, 1920an. Ezkondu eta denbora gutxira, baserria erosi zuten. Hamabi seme-alaba izan zituzten: Joxe, Pablo, Joxepa, Juan, Joakina, Julian, Bixenta, Santiago, eta haurrak zirela hil ziren beste lau. Gaur, etxean Joakina eta Santiago bizi dira. Hiru-bost buru dituzte, "etxerako zerbitzuan".\n1997 Baserriko bidean Joakina Olasagasti Bengoetxea.\n1975. Aintziberri. Agustina Bengoetxea Zubeldia.\nJoxe Frantzisko Olasagasti Kamino eta Joxepa Agustina Bengoetxea Zubeldia.


Robots - bizkaie.biz\n'Robots' animazinoaren eremuan lortutako azkenengo arrakastea izan da. Dana dala, personaien diseinua bitxia eta interesgarria izanagaitik be, pelikulearen animazinoa asago dago, esate baterako, 'The Incredibles' filman jadetsitako mailatik.\nGidoiari oratu ezkero, esan geinke nahiko sinplea dala eta topikoz josita dagoala; gag batzuk barre-zantzoka hasteko modukoak izan arren, beste batzuek ez daukie aparteko indarrik. Onena pelikulearen hasikerea da, mundu honetako umeak zelan jaio eta zelan hazten diran azaltzen deuskuenean.\nBaina ez daigun geure burua engainatu, 'Robots' etxeko seinek ahal danik eta ondoen pasetako egindako filma da eta ez litzateke bidezkoa izango modu horretan ez epaitzea. Animazino pelikula hau umeei zuzendutako ipuin on bat da, ekintzaz beteta dagoana, baina aparteko maminik ez daukana; ikuspuntu horretatik, ezin hobeto beteten dau txikerrenak entretenitzeko zeregina.\nAzkenik, soinu-bandea aitatu behar da; pelikuleak erritmo handiko partitura zabal bat eskaintzen deusku, oso soinu ezagunak eta jatorrizkoak nahastauz. Onena azken minutuetan entzun daitekean musikea da; une horretan Powell-ek, duda barik, bete-betean asmatu dau orkestrea eta koroak buztartukeran.\n-Zuzendaria: Chris Wedge eta Carlos Saldanha.\n-Iraupena: 84 minutu.\n-Bizkoizketea: Ewan McGregor/Alejo Sauras (Rodney Hojalata), Halle Berry/Elsa Pataky (Cappy), Robin Williams/Florentino Fernández (Manivela), Greg Kinnear (Ratchet), Mel Brooks (Soldatzaile Handia), Drew Carey (Casey), Jim Broadbent (Engrane andrea), Amanda Bynes (Piper), Jennifer Coolidge (Turbina), Paul Giamatti (Tim).\n-Gidoia: Lowell Ganz eta Babaloo Mandel.\n-Muntaia: John Carnochan.


EZLNko zenbait kide Europara bidean dira, nazioarteko bira bat egiteko asmoz | Mundua | Berria\nEZLNko zenbait kide Europara bidean dira, nazioarteko bira bat egiteko asmoz\nHogei herrialde baino gehiagotan izango dira «historiaz, minez, amorruaz, garaipenez eta porrotez» hitz egiteko; besteak beste, Euskal Herrian. Ekainaren erdialdean iritsiko dira Galiziara.\nLa montaña izeneko belaontzia abiatu da Karibeko Isla Mujeres uhartetik, Europara bidean. EZLN Askapen Nazionaleko Armada Zapatistako zazpi kidek hasi dute bidaia. Asteazkenean atera ziren Chiapastik (Mexiko), eta mila kilometroko bidea egin zuten ontzira iritsi arte. Orain, sei edo zortzi asteko itsaso bidaia dute aurretik; ekainaren erdialdean lehorreratuko dira Galizian, eta nazioarteko bira bati ekingo diote han. Hogei herrialde baino gehiagotan izango dira; besteak beste, Euskal Herrian.\nDuela 503 urte, kapitain gaztelau bat kosta horretan lehorreratu zen, Kubako gobernadoreak bidalita. Urtebete geroago, Hernan Cortes porturatu zen handik kilometro gutxitara. Zapatisten helburua da duela 500 urte baino gehiago egin zuten zeharkaldiaren kontrako bidaia bat egitea. Europatik Amerika inbaditzera eta konkistatzera joan ziren orduan; «gu ez goaz ezer konkistatzera, trukatzera baizik». Datozen hilabeteetan, «historiaz, minez, amorruaz, garaipenez eta porrotez» aritu nahi dute Europako hainbat herrialdeetako lagunekin.\n«Bizitzaren alde borrokatu behar da; antolatu, defendatu, baina elkarrekin», adierazi du Moises komandanteordeak ontzia atera aurretik egin duen agerraldian. Bizitzaren aldeko zeharkaldia. Europa atala jarri diote izena birari. Oraingoz, honako herrialde hauetan izango direla adierazi dute: Alemanian, Austrian, Belgikan, Bulgarian, Danimarkan, Erresuma Batuan, Errumanian, Errusian, Eslovenian, Espainian, Euskal Herrian, Finlandian, Frantzian, Grezian, Herbehereetan, Italian, Katalunian, Kroazian, Luxenburgon, Norvegian, Polonian, Portugalen, Sardinian, Serbian, Suedian, Suitzan, Turkian, Txipren eta Ukrainan.\nAirez eta lehorrez mugituko dira Europan. «Ordezkaritzak herri zapatisten mandatua jaso zuen gure pentsamendua urrun eraman dezaten; hau da, gure bihotza. Gure ordezkariek bihotz handi bat daramate. Ez soilik Europako kontinentean jaikitzen direnak eta eusten diotenak besarkatzeko, baita haien historiak, geografiak, egutegiak eta moduak entzuteko eta ikasteko ere», azaldu du Moises komandanteordeak EZLNren webgunean argitaratutako testu batean.


2021ko maiatzak 13, ordua: 08:00\nPresioa 831.3 hPa\nData eta ordua: osteguna, 2021ko maiatzak 13, ordua: 08:00 ordu ofiziala\nEstazioa aukeratu 11.4 Castro Urdiales : 11.4 °C Ramales de la Victoria : 8.5 °C Barcena de Cicero, Treto : Estazioa geroratutako denboran. Último dato disponible de las 08:00 11.8 Santander Aeropuerto : 11.8 °C 12.3 Santander : 12.3 °C 10.7 Villacarriedo : 10.7 °C 6.9 Los Tojos, Bárcena Mayor : 6.9 °C San Felices de Buelna : 9.7 °C 11.8 Torrelavega, Sierrapando : 11.8 °C 11.7 San Vicente de la Barquera : 11.7 °C 4.9 Camaleño, Fuente De : 4.9 °C Cillórigo de Liébana, Tama : Estazioa geroratutako denboran. Último dato disponible de las 08:00 Tresviso : 7.7 °C Santillana del Mar, Altamira : 10.9 °C 6.6 Reinosa : 6.6 °C 1.5 Alto Campoo : 1.5 °C 7.0 Valderredible, Cubillo de Ebro : 7.0 °C 7.8 Valderredible, Polientes : 7.8 °C 7.4 Aramaio : 7.4 °C\t6.0 Aretxabaleta : 6.0 °C\t7.1 Elgeta : 7.1 °C\t8.1 Elgoibar : 8.1 °C\tForua : Estazioa geroratutako denboran. Último dato disponible de las 08:00\t13.4 Machichaco : 13.4 °C\t13.1 Punta Galea : 13.1 °C\t8.0 Amurrio : 8.0 °C\tOrozko : Estazioa geroratutako denboran. Último dato disponible de las 08:00\tAbadiño : Estazioa geroratutako denboran. Último dato disponible de las 08:00\tAmorebieta--Etxano : Estazioa geroratutako denboran. Último dato disponible de las 08:00\tBalmaseda : 8.0 °C\t8.2 Güeñes : 8.2 °C\t10.9 Bilbao Aeropuerto : 10.9 °C\tSopuerta : 9.3 °C\tnd Lalastra : Ez dago daturik\t4.8 Vitoria Gasteiz Aeropuerto : 4.8 °C\t5.7 Posada de Valdeón, Soto : 5.7 °C\t4.8 Cervera de Pisuerga : 4.8 °C\tAguilar de Campoo : 5.6 °C\tVillaeles de Valdavia : 5.9 °C\t5.4 Villadiego : 5.4 °C\tVelilla del Río Carrión, Camporredondo de Alba : Estazioa geroratutako denboran\tSantervás de la Vega, Villapún : Estazioa geroratutako denboran\tRiaño : Estazioa geroratutako denboran\tCubillas de Rueda : 6.4 °C\t2.6 Puerto de San Isidro : 2.6 °C\tSanta Gadea de Alfoz : Estazioa geroratutako denboran\tSargentes de la Lora : Estazioa geroratutako denboran\tBriviesca : Estazioa geroratutako denboran\t5.6 Medina de Pomar : 5.6 °C\tMiranda de Ebro : 6.0 °C\tCabrales : 8.0 °C\t12.1 Llanes : 12.1 °C\tAmieva, Panizales : 12.5 °C\tPiloña, Bargaéu : Estazioa geroratutako denboran\tColunga : 11.2 °C\t11.3 Gijón, Campus : 11.3 °C\tAller, Felechosa : 8.2 °C


Denboraren antolaketa eta introiekzioaren bilaketa: Tai Chi Chuan - Euskonews\nROMARATEZABALA ALDASORO, Estibaliz\nEuropako heziketa fisikoan jarduera introiektiboek oso pisu txikia dute, arlo honetako praktika dugu Ekialde urrunetik datorkigun Tai Chi Chuan-a. Ekintza motore hauek ezagutzeko ezinbestekoa da jardueran murgiltzea, norberak bere azalean bizitzea praktikaren esperientzia. Hau dela eta, Legazpiko (Gipuzkoa) Bushï Te Shoreï izeneko Tai chi eskola batean murgildu ginen eta barnetiko bizipen eta sentipenak baloratzeari ekin genion, hau baita teknika hauen benetako objektua. 1. Tai chi saioa: barnetiko denboraren konkista\nTai chi saioaren lehen behaketak, txunditua uzten du behatzailea, jarduleak trantze egoera batean sumatzen baititu: begiak infinitura begira, arnasketa lasaia eta sakona, mugimendu automatikoak, eta gorputz atalak zintzilik daudelarik. Guztiak, lasaitasunaren birusak ziztatu izan balitu bezala ageri dira, denbora geratu egin da; bakarkako unibertsoa gailentzen da. Bat batean dena amaitzen da eta kurloaren modura aintzira gainean pasioan zebilen emakumea, bi haurren ama bilakatzen da. Baina hau gertatu aurretik, kolektibo sekretu horren partaide direnak, beren hitzekin saioaren efektuak deskribatzen saiatzen dira: begiradak sortzen dira, bizipenak konpartitzen dituzte. Zer gertatu da? Zer nolako loak murgildu ditu? Zer nolako mekanismoak ikasten dira tai chia egiten den bakoitzean behin eta berriz egoera hauek bizi daitezen?\nLegazpiko Kiroldegia. 2007.\nArgazkia: Estibaliz Romaratezabala Aldasoro.\nSekretua denboraren eraikuntzan dago, bere neurrian. Denborak gizakion ekintzak koordinatzen ditu, ordulariak iparrorratz gisara funtzionatuz. Mundu modernoan zita bakoitzak helburu bat dauka, kausa bat; denbora linealak, kausalak, eguneroko bizitzako ekintzak gidatzen ditu. Tai chiak bestalde, bere jarduleak beste errealitate batean murgiltzen ditu, denbora propio batean, momentuko bizipenak garrantzitsuak bihurtuz, gainontzekoak ahaztuz. Ez da neurketa eta konparaketarik egiten, inork ez du irabazten. Denbora memoriarik gabekoa da, Egoera hau posiblea da tai chiak puntuazio sistemarik ez duelako. Barne logikak, bere arauek eta azturak, elkarren artean neurketarik ez egitea bultzatzen dute, natura eta esperientzia mistikoa biltzen dituen ametsean elkartzea baizik. Kontenplazioa barne logikaren denbora mekanismoetan kokatzen da, kosmos hori bizitzea da nagusiena, errealitate orientalaren trantzea partekatzea. 2. Saioaren iraupena eta erritmoa: arnasketa lantzen\nTai chian ez dago neurketarik, partaideen errendimenduak ez dira konparatzen, baina honek ez du denbora unitate propioak izatea ukatzen; horrela, denbora unitate txikiena arnasketa ziklo osoa da: arnas hartzea, arnasbotatzea eta apnea.\nSaioaren erritmoa, arnasketaren maiztasunak eta abiadurak mugimenduarekin duen ukaezineko loturarengatik emana dator. Mugimendu azkar bat burutzeak, arnasketa bizkor bat dakar eta modu berean, exekuzio geldo batek arnasketa lasai bat. Sabeleko arnasketa burutzen da, sakona eta geldoa, hein handi batean kontzientea; tai chiaren arnasketa ikasi egiten da, introiekzio motor lengoaiaren ardatza da. Arnasketa, gizakiaren alderdi kontzientea eta inkontzientea lotzeko bidea da, meditaziorako beharrezkoa den urratsa.\nTai chiaren gorputz tekniken aprendizaia maisuak gidaturiko prozesu bat da, honek denbora unitateak antolatzen ditu barnetiko bizipenak bideratzeko. Irakasleak, arnasketa eta mugimendu zikloen arteko lotura ulertu ahal izateko, denbora banaketa bi alderdi kontuan izanik antolatzen du: sekuentziaren iraupena eta keinu-arnasketa erritmoaren finkatzea. Guzti honen helburua dizipuluarengan autonomia garatzea da, hots, denborarekiko erabaki gaitasuna ematea. Partaidearen erabaki hartzearen arabera, erritmo eta jardueraren iraupenarekiko denbora sekuentzia ezberdinak zatitzen ditugu.\n2.1. Erabateko denbora mendekotasuna\nSistema hauetan maisua da keinu-arnasketaren erritmoa eta abiadura finkatu eta gidatzen dituena. Taldeak unitate bakar moduan funtzionatzen du, denek une berean arnas egiten dutelarik. Bi denbora unitate ezberdintzen dira: imitazio bidezko zenbaketa eta zenbakien bidezko kontaketa.\nImitazio bidezko zenbaketan maisuak emandako modeloa da errepikatu beharrekoa. Maisua mugitzen hasten denean, dizipuluek imitatu egiten dute. Mugimenduen abiadurak arnasketa abiadura finkatuko du. Sistema honetan, ikaslearen arreta gorputz kanpoaldean gertatzen denera bideratua dago eta tai chiaren benetako objektutik aldentzera eraman dezake; lan introiektiboa alde batera uztera, barnetiko begiradaren bilaketa ukatzera.\nZenbakien bidezko kontaketan, maisuak burututako ariketen zenbaketa egiten du, eginiko keinu-arnasketa bakoitza kontatu egiten da. Zenbakiak, burutu beharreko periodoari buruzko informazioa ematen dio dizipuluari; “bi” entzutean arnasketa-keinu ziklo berri bat hasteko prest egongo da.\n2.2. Denboraren kontrol banatua\nDenboraren kontrol banatua dagoenean, maisuak sekuentziaren iraupena finkatzen du eta arnasketa erritmoaren kontrola ikaslearen eskuetan uzten du. Sistema hau erabiltzean, taldearen batasuna galdu egiten da eta norbera bere ekintzen jabe da. Taldea banakako jardule bakanez osatua dago, norberak bere erritmoa eramaten duelarik. Maisuak abiadura kontrolatzeko bi unitate uzten ditu ikasleen eskuetan: arnasketa kopurua eta denbora finkoa.\nLehenengoan, maisuak saioko fase bakoitzarentzako gutxi gora beherako iraupen bat finkatzen du burutu beharreko arnasketa kopurua zehaztuz. Guztientzako konstantea den arnasketa kopuruaren exekuzioa, aldi berean hasiko da baina arnasketen sakontasunaren baitan, ariketaren iraupena aldatu egingo da. Sistema honetan, nahiz eta burutu beharreko arnasketa kopurua zenbatu beharra izan, zentzuak pertsonaren barnealdera bideratzen dira, lan introiektibora. Introspekzio sakon bat lortzeko, atentzioa ezerezera bideratu behar da, burutu beharreko mugimenduak alde batera utziaz.\nDenbora finkoa denean, maisuak ariketaren iraupena minutuetan neurtuz finkatu egiten du eta dizipuluaren eskuetan uzten du keinu-arnasketaren erritmoa. Maisuaren helburua norberak bere lana burutzean datza, barnetiko prozesuaren aprendizaian aurrera egitea. Sistema honek ikasleari bere bizipenetaz gozatzeko aukera eskaintzen dio, ia erabateko introiekzio lan bat lortzen duelarik; gelditzen den lan denbora begiratu beharrak mugatzen diolarik erabatekoa izatea.\n2.3. Denbora autonomia\nSistema honetan ikasleak finkatu eta kontrolatzen ditu keinu-arnasketaren iraupena zein erritmoa. Dagoeneko maisuarekiko eta taldearekiko autonomia bat lortu du, norbanakoa bere erritmoaren arabera mugitzen da. Hemen denbora unitate bakarra agertzen da, limiterik gabekoa edo iraupen gehienekoa.\nSistema honetan, ikasleak duen autonomia eta maisutzaren arabera, lanaren iraupena eta erritmoa aldatu egingo da. Meditazio eta esperientzia mistikorako gaitasuna agerian geratzen dira, ikaslearen independentziaz inguruneko munduarekiko isolatuz. Ikasleak arnasketen jariopenean jartzen du arreta, energia gorputzeko alde batetik bestera nola mugitzen den, gorputzaren eta burmuinaren erlaxazioan... barnetiko baretasuna eta bake sentipena erabatekoa da. Egoera kontziente eta inkontzientearen arteko gune batean murgiltzen da, pentsamenduak batera eta bestera dabiltza, ezer konkretutan geratu gabe.\nDenbora sekuentzia ezberdinen laburpena partaidearen erabaki aukerak kontuan izanik, bai erritmo zein ariketaren iraupenaren gainean. 3. Denboraren eraikuntza: meditazioaren bidea\nTai chiak, denbora, mugitzen, kontatzen eta neurtzen ez den egoeratzat identifikatzen du. Gorputz teknika hauek bultzatzen dituzten denbora unitateek, denbora nozio ziklikoa birsortzen dute. Tai chiak banakako autonomia bilatzen du, garapen pertsonala, natura eta barnetiko armonia elkar lotzeko gaitasuna izatea eta denboraren eraikuntza, aprendizaia honen ardatza da. Hori lortzeko, jarduleak emaitzaren eta konparazioaren nozioak ahaztu eta meditaziora bideratu behar du.\nSaioetan erabilitako sistema guztiek emaitzen memoria ez gordetzera eramaten dute. Banakako bizipenak eta momentukoak dute garrantzia, errealitatea arnasketa zikloaren gainean eraikitzen da, konparaziorik gabeko testuinguru batean. Jarduera, lan introiektibora bideratzen da, barruko orekaren bilaketara, barnetiko denboraren konkistara, meditazio bidean gidatzen gaituen arnasketaren autonomia eta kontrolaren arteko mugara, gizakiaren kontzientzia eta inkontzientzia lotzen dituen ibilbidera. Maisuak, denboraren erabateko mendekotasun batetik, denbora autonomia oso batetarantz gidatzen du dizipulua; propiozepzioaren sakontasunaren eta gorputz kontzientziaren bila gidatzen du; orientalek dioten modura naturarekiko lotura bilatzeko.\nEkialdeko kulturan arnasketa ez da gasen elkartrukera mugatzen, honetaz gain, naturan dagoen eta gorputzak beharrezkoa duen energia sartzean datza, “QI” moduan ezagutzen dena. Qi hau, “ezkutuko gorputzean” oinarritzen da, zientzia modernoak onartzen ez duen gorputz batean finkatua dago, zientifikoki frogatu ezin dena. Gorputz hau, meridiano izeneko ubide ezberdinez osatua dago; bertatik, gorputzeko txoko guztietara banatzen den energia garraiatzen da. Kosmos-ari, naturari, lotua dagoen eta unitate energetikoa den gorputzaren interpretazio orientala da. Ikuspegi hau Asiarren eguneroko bizitzan barneratua eta onartua dago, baina mendebaldeko gizarte dualistarentzat arrotza egiten da, gorputza arimaren zerbitzura dagoen makina bat izanik. Tai chiaren praktika jarraituak pertsonarengan barnetiko aztoramena sorrarazten du, ongizate sentipen orekatua dakarrelarik, gizakiaren txoko bakoitza berotzen duen inurridura: beste gorputz bat posible denaren ideia.\nLARRAÑAGA OTAÑO, Amaia


Uda honetan, Ainhoa Redondoren 13/20 Arte Tailerrean mauka motzetan! - Habian\nnull Uda honetan, Ainhoa Redondoren 13/20 Arte Tailerrean mauka motzetan!\nErrenteriako Artisau Auzoko kideak, uztailaren 5etik aurrera marrazketa, pintura eta ilustrazioko ikastaroak eskainiko ditu, Ainhoa Redondoren ezagutzetan murgiltzeko aukera ezin hobea.\nAinhoa Redondo irudigilea, margolaria, ikus-entzunezko sormenean aritutakoa, txikitatik hasita ibilbide luzea egin du marrazketa munduan baina ipuingintzak eta ilustrazioak txunditu zuen eta hainbat libururi freskotasuna eta alaitasuna eman die bere ilustrazioen bidez, hala baitira bere irudiak; ederrak, freskoak, alaiak, izaera propioa duten horietakoak.\nHABIAN! Inkubagailuan egon bitartean hainbat proiektu jarri ditu martxan, OROIMIN bilduma, besteak beste, BARRUTIK KANPORAKO IRRIAK eta argitaletxe ezberdinetan ere aritutakoa da, horien artean Denonartean, Elkar, Ikastolen Elkartea, Desclee eta Ibaizabal.\nIkasturtean zehar sormen tailerretan murgilduta egon ondoren, orain, bere pasioa transmititzeko ilustrazio ikastaroak eskainiko ditu, beraz, uda honetan zure irudimenari eta sorkuntzari bultzadatxo bat emateko asmoa baduzu, ez dago aukera hoberik. Uztailean, Errenteriako Artisau Auzoan duen lokalean ikastaroak eskainiko ditu Ainhoak (Orereta kalea, 2.zenbakia. Errenteria. 13/20 ARTE TAILERREAN).\nIkastaroak uztailaren 5etik 9ra edota uztailaren 12tik 16ra izango dira.\nIkastaroan izena emateko zuzenean tailerrera jo edo info@ainhoaredondo.eus helbidera idatzi\nUrritik ekaina bitartean egiten dituen ikastaroez jakin-mina baduzu bertaratu zaitezke edo aipatutako helbide elektronikora idatzi.\nAtera ezazu barnean daramazun artista !\nMuseo birtuala aire zabalean


Alokairuen prezioa jaitsi egin da EAEn, baina Espainiako garestiena da\nAlokairuen prezioa % 3,25 jaitsi da Euskadin, baina hala ere Espainiako bataz bestekoaren % 44,7 gainetik dago. Donostia da hiririk garestiena.\nAlokairuaren bataz besteko prezioa % 3,25 jaitsi da Euskadin fotocasa.es webgunearen urtarrileko datuen arabera, eta metro karratuko 10,98 eurotan dago. Hala ere, Espainiako bataz besteko prezioa baino (7,59 euro metro karratuko) % 44,7 altuagoa da.\nEspainiako erkidegorik garestiena da EAE, eta ondoren Madril eta Katalunia daude, metro karratuko 10,22 eta 9, 48 eurorekin hurrenez hurren.\nAlokairuko etxebizitzaren prezioa 2008an iritsi zen gorenera Euskadin, orduan metro karratuko 11,75 euro ordaintzen baitziren. Ordutik, % 6,6 jaitsi da.\nIkerketaren arabera, Araba izan da alokairuaren prezioa igo den probintzia bakarra EAEn, zehazki, % 2,2ko igoera izan du, eta metro karratuko 9,32 euro ordaintzen dira etxebizitza bat alokatzeagatik. Hala ere, erkidegoko probintziarik merkeena izaten jarraitzen du.\nGipuzkoan prezioa % 3,7 jaitsi da, eta % 3,1 Bizkaian. Hala ere, bi kasutan, metro karratuak 11 euro baino gehiago balio ditu.\nAlokairuaren prezioa igo den hiriburu bakarra Gasteiz izan da (% 1,8) eta 9, 60 euro ordaintzen dira metro karratuko. Bestalde, prezioen jaitsiera handiena Barakaldon izan da (% 6,5) eta ondoren, Donostian ( % 4,1), Getxon (% 3) eta Bilbon (% 2,5).\nDonostiak hiririk garestiena izaten jarraitzen du eta metro karratuko 12, 51 euro ordaintzen dira; Espainiako preziorik altuena da.\nInformazio gehiago:Eitb: Alokairuen prezioa jaitsi egin da EAEn, baina Espainiako garestiena da


prácticas – ASLE\nDiruz lagundutako ikastaroa. 2011-2012 Deialdia “Plan Avanza” HELBURUA: Hezkuntza okupazionalera bideratutako ekintzak abian jartzea langabetuak lan-merkatuan gaitu eta txertatzeko. PRAKTIKAK ENPRESETAN: Ikastaroa gainditzen duten ikasleek enpresetan lan egiteko aukera izango dute. Praktika horiek, ordea, ez dute enpresekiko inolako lan-harremanik sorraraziko. ekintzak abian jartzea langabetuak lan-merkatuan gaitu eta txertatzeko. EBALUAZIOA: Noizbehinkako kontrolak egingo dira ikaslearen …\nHelburua: Tituludunei enpresetan prestakuntza-praktikak egiteko aukera eskaintzea, praktika horien bidez euren lehen lan-esperientzia izan dezaten. Halaber, euren titulazioaren osagarri izango den trebakuntza-ikastaro batean parte hartzeko aukera eman nahi zaie, enpresaren funtzionamenduaren alderdi garrantzitsuenen ikuspegi orokorragoa izan dezaten. Horrela, pertsona horien lan-munduratzea errazteko, tituludunek lorturiko prestakuntzaren eta enpresek eskatzen dutenaren artean dagoen aldeari erantzuna eman …